
-  Un  număr  16  LeL -  — — 


Intre  gimnastică  şi  religie. 

—  Un  cuvânt  Ia  reforma  învăţământului  secundar.  — 

Reforma  e  o  creaţie  nouă  care  cere  anumite 
însuşiri  celui  ce  se  simte  chemat  s’o  înfăptuiască: 
în  primul  rând  reformatorul  trebuie  să  aibă  simţul 
realităţii.  In  al  doilea  rând  el  trebuie  să  se  iden¬ 
tifice  complect  cu  idealul  pe  care  vrea  să-l  întrupeze 
în  opera  lui  reformatoare  şi  în  al  treilea  rând  sa  fie 
mai  ales  sincer. 

Numai  aceste  însuşiri  feresc  pe  reformator  de 
ridicul  şi,  desigur,  reforma  de  sterilitate. 

Din  absenţa  simţului  realităţii  rezultă  reforme 
himerice,  impracticabile  şi  primejdioase. 

Din  lipsa  de  identificare,  adică  de  înţelegere  şi 
simpatie,  cu  idealul  pe  care  cineva  visează  să-l  în¬ 
făptuiască  printr’o  reformă,  rezultă  stări  hibride  şi 
artificiale. 

Iar  din  nesinceritate  rezultă  iremediabilele  com¬ 
promisuri,  cari  se  traduc  prin  indisciplină  morală  şi, 
prin  urmare,  prin  anomalie  şi  nulitate  socială. 

Reforma  învăţământului  prin  care  —  în  proiect 
cel  puţin  —  se  urmăreşte  intensificarea  şi  fecundi- 

tatea  culturii  pentru  formarea  personalităţii  şi  pentru 
realizarea  unei  majorităţi  culturale  şi  etice  în  ţara 
noastră,  pare  a  porni  din  trio  pronunţată  neglijare  a 
realităţii,  dintr  un  vădit  indiferentism  faţă  de  idealul 
culturii  adevărate  şi  dintrio  făţărnicie  primejdios  de 
agresivă. 

De  aceea  ea  va  fi,  credem,  impracticabilă,  hibridă 
şi  nulă  ca  rezultate  culturale  şi  etice. 

Nu  avem  nimic  de  zis  împotriva  introducerii 
psihologiei,  logicii  şi  metafizicii  în  programa  analitică, 
fie  chiar  a  primei  clase  gimnaziale.  Doar  de  aceea 
ne  trimitem  noi  copiii  la  şcoală  ca  să  se  facă  expe¬ 
rienţe  cu  mintea  lor,  indiferent  dacă  vor  ieşi  din  labo- 
ratoriul  acesta  cu  ea  complect  obtuză  şi  istovită... 

Nu  facem  nici  o  obiecţie  preponderenţii  care  i 
se  dă  în  învăţământ  gimnasticei  şi  sporturilor;  am 
auzit  şi  noi  de  vechea  zicală;  „mens  sana“... 

Dar  când  reduci  numărul  orelor  de  educaţie 
religioasă  —  atât  de  puţine  totuşi  —  şi  areţi  în  plus 
tendinţa  de  a  o  elimina  complect  din  planul  formaţiei 
spirituale  a  tineretului,  atunci  nu  mai  putem  rămâne 
indiferenţi.  Avem  de  a  face  cu  o  calificată  agre¬ 
siune,  cu  un  adevărat  atentat  la  personalitate  şi  la 
idealurile  ei  vii  şi  categorice. 

Tolerăm  toate  maniile  din  lume:  şi  mania  filo¬ 
zofică  şi  mania  sportivă  şi  pe  cea  reformistă;  dar 
nu  putem  face  concesii  infinite  în  numele  culturii 
înseşi,  al  cărei  ideal  august  este  spiritualizarea  pro¬ 
gresivă  a  speciei  umane,  adică  sfinţirea  ei  până  la 
„asemănarea  cu  Dumnezeu",  superbiei  „lumeşti"  duse 
până  la  exclusivism,  într’o  vreme  în  care  lumea 
care  cugetă  şi  care  este  orientată  în  viaţa  şi  acţiunile 
ei  de  o  conştiinţă  morală,  a  găsit  «in  sfinţenie  idealul 
educaţiei ».  (Franz  Koehler:  Das  Heilige  im  Idea? 

■vier  Erziehung).  Să  pui  învăţământul  filozofic  la 
temelia  culturii  şi  să  elimini  totuşi  cel  mai  clasic 
factor  al  culturii  spirituale  —  factorul  religios  —  este 
cel  puţin  curios.  Căci  nu  se  compromite  oare  în  felul 
acesta  însăşi  chemarea  filozofiei  şi  nu  i  se  dă  oare 
o  paradoxală  vecinătate  în  gimnastica  suedeză  şi  în 
sporturile  anglo-americane  ?. . . 

„Om  deplin  ajunge  numai  acela,  care  este  crescut 
in  sfinţenie  şi  pentru  sfinţenie. 

In  măsura  în  care  sfinţeniei  i  se  dă  locul  central 
în  planul  educaţiei,  educaţia  atinge  culmile  idealului 
ei“.  (Fr.  Koehler]. 

Nu  ştim  cât  vor  fi  de  accesibili  filozofiei  ucenicii 
lui  Dempsey  şi  Carpentier.  Dar  credem,  că  nici  cei 
mai  zeloşi  pedagogi  ai  ireligiunii  nu  vor  putea  de¬ 
precia  fertilitatea  unui  suflet  pătruns  de  dumnezeire 
pentru  semănăturile  filozofiei  celei  mai  autentice. 
Dacă  vre-unul  din  noi  ar  avea  posibilitatea  să  de¬ 
creteze  reforma  învăţământului,  ar  pune  pentru 
toţi  aspiranţii  la  catedră  şi  o  condiţie  de  con¬ 
ştiinţă:  aceea  de  a  fi  creştini  adevăraţi,  sau,  în 
-caz  contrar  aceea  de  a  nu  nimici  prin  îndoielile 
lor  nădejdile  şi  idealurile  tinerilor  pe  care  sunt 
chemaţi  să-i  personalizeze,  nu  să-i  blazeze  şi  să 
le  ucidă  sufletul.  Deoarece  suntem  convinşi,  că 
„adevăratul  şi  fecundul  ideal  al  şcoalei  nu  poate  fi 
conceput  şi  realizat  decât  de  ceice  trăiesc  în  lumea 
credinţă,  a  credinţă  creştine11.  Numai  viaţa  religi¬ 
oasă  ne  dă  puterea  şi  marile  linii  ale  cugetără,  care 
ne-ajută  să  învingem  mizeria  vieţii  obicinuite11.  [Otto 
Dibelius].  Fără  Sf.  Scriptură,  adică  fără  inspiraţiile 
acelei  cărţi,  pe  care  Regele  Angliei  o  numeşte  cândva 
„cel  mai  scump  tezaur  pe  care  l-a  putut  vedea  pă¬ 
mântul11,  tot  învăţământul  —  oricât  de  arhitectural 

1* 


276 


REVISTA  TEOLOGICĂ 


ar  fi  el  turnat  în  programe  analitice  —  nu  este  decât; 
un  vast  arsenal  de  arme  diavoleşti. 

Toţi  reformatorii  din  lume  nu  vor  mai  putea 
reda  omenirii  sănătatea  spirituală  pierdută  din  pricina 
inculturii  religioase  şi  prin  urmare  a  indisciplina  şî 
iresponsabilităţii  morale. 

Iată  pentruce  am  fi  aşteptat,  ca  în  proectul  de 
reformă  să  se  prevadă,  de  pildă,  înfiinţarea  cape¬ 
lelor  şcolare  cu  obligaţia  pentru  profesori  de  a  lua 
parte  împreună  cu  elevii  lor  la  Sf.  Liturgie;  am  fi 
dorit  de  asemenea  să  vedem  pe  aceiaşi  profesori 
păşind  în  fruntea  elevilor  lor  către  Sf.  Potir.  Chestie 
de  conştiinţă?  Până  când  nu  vom  realiza  această  una¬ 
nimitate  spirituală  în  toate  şcoalele  noastre,  zadarnic 
vom  vorbi  de  personalitate  şi  de  atâtea  idealuri 
solemne  pe  care  ne  simţim  obligaţi  să  le  glorificăm 
în  articole  de  gazetă  şi  în  discursuri  parlamentare. 

Dar  am  fi  dorit  mai  ales  să  vedem  în  acelaş. 
proiect  de  lege  aşezarea  studiului  religiunii  şi  a 
vieţii  religioase  în  centrul  întregului  învăţământ  se¬ 
cundar,  pentru  a-1  fructifica  şi  pentru  a-1  sfinţi.  Căci 
numai  un  învăţământ  îngemănat  cu  credinţa’n  Dum¬ 
nezeu  şi  miresmuit  cu  dragostea  Evangheliei  lui 
Hristos  este  în  stare  să  zidească  oameni  întregi 
şi*să  fortifice  caractere.  Numai  un  asemenea  învă¬ 
ţământ  e  în  stare  să  readucă  în  viaţa  particulară 
ca  şi  în  viaţa  noastră  obştească  virtutea  colectivă 
a  « omeniei »  —  gloria  strămoşilor  noştri  cucernici 
şi  cuminţi  —  pe  care  o  reclamă  cu  o  repugnantă 
făţărnicie  elocvenţa  sterilă  a'oricărui  politician  ghiftuit. 

Omenirea  are  nevoie  de^  intuiţiuni  religioase. 
Omenirea  are  nevoie  de  certitudini  religioase.  Va 
veni  o  zi,  când  ştiinţa  însăşi  va  justifica  aspiraţiile; 
pe  care  Dumnezeu  le-a  pus  în  inima  noastră. 


277 


REVISTA  TEOLOGICĂ 


Până  atunci  mai  puţină  pasiune  sportivă,  mai 
puţină  prezumţie  filozofică  chiar,  şi  ceva  mai  multă 
conştiinţă  creştină  —  adică  mai  multă  smerenie. 
Intelectul  nu  mântueşte.  Iubirea  de  Dumnezeu  sin¬ 
gură  e  mântuitoare,  pentrucă  e  vecinică. 

No  sugrumaţi  în  sufletul  copiilor  —  pentrucă 
îi  ucideţi  şi  vă  ucideţi!  Redacţia. 


Sadhu  Sundar  Singh.' 

La  intrarea  unei  case  engleze,  se  prezintă  un 
oaspe  rar  de  statură  înaltă,  in  haină  galbenă  ca  şo- 
franul,  cu  capul  învelit  într’un  turban  superb.  De  pe 
faţa-i  umbrită,  împodobită  cu  o  barbă  neagră  stu¬ 
foasă  apar  doi  ochi  negri  şi  blânzi,  a  căror  privire 
grăitoare  împărtăşeşte  o  minunată  pace  şi  o  inexpri¬ 
mabilă  bunătate  de  inimă.  Străinul  îşi  spune  numele 
fetei  ce  i-a  deschis  uşa :  Sadhu  Sundar  Singh.  Acea- 
sta-1  priveşte  plină  de  mirare  şi  fuge  spunând,  vră¬ 
jită,  stăpânei  sale: 

„A  sosit  cineva,  şi  doreşte  să  vorbească  cu 
Dvoastră ;  numele  nu  i-1  pot  înţelege,  dar  după  în¬ 
făţişare  pare  a  fi  Isus  Hristos“. 

In  sala  de  adunare  a  unui  oraş  american,  şade 
în  rândul  prim  o  copilă  de  3 '4  ani.  Privirea  ei  fixă, 
e  îndreptată  asupra  cuvântătorului  —  acel  om  miste¬ 
rios,  în  haină  galbenă  ca  şofranul:  Dupăce  s’a  ter¬ 
minat  cuvântarea  şi  oratorul  s’a  aşezat  pe  un  scaun, 
fetiţa  a  ţipat  aiurită  cu  vocea  ei  clară  de  copil:  „E 
acesta  Hristos?" 

Fata  engleză  care  a  văzut  în  ochii  indului  dra¬ 
gostea  Mântuitorului  Hristos,  şi  copila  americană 
care  în  cuvintele  lui  a  descoperit  vestea  cea  bună 
a  aceluiaş  Hristos,  nu  sunt  singurele  care  dela  prima 
vedere  au  simţit  taina  sfinţeniei  lui,  precum  şi  che- 

’  Prelucrare,  după  lieile r  şi  Scherer  precum  şi  după  conferinţele 
iui  Singh:  „Par  Christ  et  pour  Christ". 

marea-i  dumnezeească.  Atâtor  bărbaţi  şi  femei,  înr. 
Asia  şi  în  Europa,  cărora  li  sa  dat  norocul  să-l 
vadă,  li  s’a  părut  că  au  înaintea  lor  un  sfânt  din 
Biblie  re’nviat.  Peste,  tot  unde  se  duce,  se  aude 
zicându-se:  „Cât  de  mult  seamănă  cu  Hristos !“  scrie 
dna  Parker,  o  misionară  împrietenită  cu  Singh  şi 
care  i-a  scris  biografia.  Jean.  Fleury,  un  misionar  la 
Mahrati,  declară:  „Acest  om  e  o  predică  vie;  nici 
odată  n'am  întâlnit  pe  cineva,  care  să  te  facă  să  vezi 
pe  Hristos  aşa  de  mult,  ca  acesta".  Chiar  şi  cunos¬ 
cutul  teolog  american  Frank  Buchman  îl  caracteri¬ 
zează  pe  Sadhu  cu  cuvintele:  „Stă  mai  aproape  de 
Hristos  decât  orice  alt  om  viu,  pe  care  Fam  văzut 
vreodată".  Impresiunea  aceasta  minunată  se  justifică 
dacă  vom  vedea,  prin  istoria  vieţii  acestui  vrednic 
bărbat  al  lui  Dumnezeu,  şi  dacă-i  vom  asculta  solia. 
In  minunata  sa  viaţă  exterioară,  precum  şin  viaţa 
internă  plina  de  duh,  în  activitatea  sa  apostolică, 
acest  ucenic  ind  seamănă  întru  toate  cu  apostolul 
neamurilor.  „Eu  cred  —  zice  un  preot  elveţian  — 
că  nici  într’un  veac,  n’a  fost  un  om  care  să  samene 
în  aşa  mare  măsură  cu  sf.  Pavel  ca  S.  Singh;  nu 
pentrucă  întâmplător  e  oriental,  ci  pentrucă  con¬ 
cepţia  sa  cristologică  e  identică.  —  In  unele  însă 
Singh  se  aseamănă  apariţiei  pământeşti  a  Stăpâ¬ 
nului  şi  Mântuitorului  său.  Ca  Isus  din  Nazaret  că¬ 
lătoreşte  şi  el,  fără  cămin,  din  sat  în  sat,  din  oraş 
în  oraş;  ca  şi  învăţătorul  său,  nare  nici  el  de  multe 
ori  „unde  să-şi  plece  capul".  Ca  Isus  se  retrage  şi 
el  adese  ori  în  singurătatea  munţilor,  unde  departe 
de  fraţii  săi,  petrece  în  blândă  rugăciune  cu  Tatăl 
cel  veşnic.  Ca  şi  Acela  propovedueşte  vestea  cea 
bună  a  lui  Dumnezeu,  în  limbă  simplă  şi  înţeleasă 
de  toţi;  ca  şi  Acela  e  şi  el  un  iscusit  mânuitor  al 
vorbirii  în  icoane,  făcând  să  fie  pătruns  şi  cel  mai 
simplu  om,  de  tainele  dumnezeeşti.  Ca  şi  Acela  nu¬ 
treşte  şi  el  o  mare  dragoste  faţă  de  copii,  lăsându-i 
în  totdeauna  să  vie  la  el.  Pentru  a  urma  învăţăto¬ 
rului  său,  a  părăsit  totul,  cămin,  avere,  familie;  şi 
pentru  a  I  se  devota  complect,  a  îndeplinit  literal 

indicaţia  vestitorilor  împărăţiei  ceriurilor:  „Să  nu 
legaţi  nici  aur,  nici  argint,  nici  hani  la  brâiele  voa- 
stre.  Nici  traistă’n  cale,  nici  două  haine,  nici  încălţă¬ 
minte,  nici  toiag.“  Astfel  se  petrece  în  viaţa  lui 
Singh  din  nou  o  bucată  din  istoria  biblică;  acea 
viaţă  a  Mântuitorului  şi  a  apostolilor  săi,  care  pare 
multora  din  contimporanii  noştri  o  legendă  nevred¬ 
nică  de  credinţă,  sau  'un  ideal  himeric,  a  devenit 
din  nou  o  realitate  în  viaţa  acestui  om  al  lui  Dum¬ 
nezeu  din  India.  „Pas  cu  pas",  zice  amintitul  preot 
elveţian,  „trăeşten  el  Noul  Testament,  cu  toate  în¬ 
tâmplările  sale,  în  plenitudinea  culoritului  lor". 

Sundar  Singh,  e  fiul  unei  familii  nobile,  bine  si¬ 
tuată  materialiceşte,  aparţinând  religiei  Sikh.  O  reli- 
giune  cu  principii  înalte,  îmbinând  ce  are  Hinduismul 
şi  Islamismul  mai  bun.  Sundar  Singh  sa  născut  la 
3  Septemvrie  1889  în  localitatea  Rampur  din  statul 
Patiala,  în  Asia,  unde  tatăl  său  îndeplinea  funcţiunea 
de  primar.  A  crescut  înconjurat  de  lux  şi  bogăţie. 
A  învăţat  însă  în  casa  tatălui  său  şi  frica  de  Dum¬ 
nezeu.  Mama  lui  Singh,  o  femee  cultă  şi  pioasă,  a 
deşteptat  în  el,  pe  care-1  iubea  aşa  de  mult,  setea 
de  dumnezeire  şi  eternitate.  Cuvântul  său:  „Cred  că 
un  om  pios  cu  adevărat,  a  trebuit  să  aibă  o  mamă 
pioasă"  se  adevereşte  în  propriul  său  caz.  Ea-I 
purta  în  toate  părţile:  la  templu,  unde  jertfeau,  în 
pustie  la  călugării  de-acolo,  ca  să  ceară  sfaturi  etc. 
L-a  iniţiat  în  Sf.  Scripturi  ale  Indiei;  dacă  copilul 
sculându-se  dimineaţa  cerea  lapte  mamei  sale,  acea- 
sta-i  zicea:  „Nu,  mai  întâi  trebue  să  primeşti  hrană 
spirituală",  şi-l  punea  să  citească  părţi  din  Veda  şi 
Sastra,  din  Granth  şi  Bhagavadgita,  iar  la  urmă  îi 
dădea  lapte.  La  etatea  de  7  ani  a  ajuns  astfel  să 
ştie  de  rost  toată  Bhagavadgita,  ceeace  în  ţările 
orientale  nu-i  însă  ceva  neobicinuit.  Tot  mamă-sa  l-a 
făcut  pe  Singh  să-şi  închine  viaţa  lui  Dumnezeu. 
„Ţie  nu  ţi-e  permis  —  îi  zicea  ea  —  să  devii  su¬ 
perficial  şi  lumesc  ca  fraţii  tăi  [avea  2].  Tu  trebue 
să  cauţi  pacea  sufletului  şi  să  iubeşti  religia ;  şi-âpoi 
odată  să  te  faci  un  Sadhu  [călugăr]  sfânt".  Acestea 


cuvinte,  ale  înduioşate!  sale  mame,  au  prins  adânc 
rădăcini  în  sufletul  lui  de  copil.  Figurile  serioase  ale 
călugărilor,  cari  dădeau  sfaturi  mamei  sale,  îi  im¬ 
puneau  foarte  mult,  şi  adeseori  dorea  să  se  facă 
şi  el  asemenea.  întreaga  sa  viaţă  lăuntrică,  a  de¬ 
venit  o  arzătoare  dorinţă,  după  „santi",  pacea  sufle¬ 
tului. 

Când  a  fost  Singh  abia  de  14  ani,  iubita  sa  mamă 
l-a  părăsit  murind.  Şi  tocmai  acum  se  năşteau  în 
sufletul  său  cumplite  îndoieli  şi  lupte  religioase. 
Perderea  timpurie  a  mamei  sale  i-a  cauzat  adâncă 
durere ;  chiar  şi  acum,  de  câteori  pomeneşte  numele 
ei,  lacrimi  duioase  îi  umezesc  ochii.  „Când  mă  gân¬ 
desc  la  ea,  zice  el,  mulţumesc  totdeauna  lui  Dum¬ 
nezeu,  pentru  o  aşa  mamă.  A  avut  o  lumină  minu¬ 
nată.  Am  văzut  multe  femei  creştine,  dar  nici  una 
ca  dânsa.  Sfântul  Duh  m’a  făcut  creştin,  dar  mama 
este,  care  ma  făcut  Sadhu  [călugăr].  Am  fost  în 
cel  mai  bun  colegiu  de  teologie;  inima  de  mamă 
însă,  este  cel  mai  bun  colegiu  teologic  din  lume“. 

Dupăce  dispăruse  pentru  Singh  această  călăuză 
fidelă,  s’a  pus  cu  îndoită  râvnă  pe  studiu.  De  multe 
ori  citea  până  după  miezul  nopţii,  din  Granth,  Upa- 
nishada  şi  Coran.  Catehetul  lui  Sundar  spunea  ta¬ 
tălui  lui:  „Fiul  D-tale  sau  înebuneşte,  sau  va  deveni 
un  om  mare".  Tatăl  lui  Singh,  văzând  silinţa,  preo¬ 
cupările  şi  neliniştea  fiului  său,  căuta  să-l  abată  dela 
atâta  studiu:  „Iţi  strici  ochii  cu  atâta  citit;  tu  eşti 
copil  încă,  de  ce  te  ocupi  cu  atâta  stăruinţă,  năcă- 
jindu-te  cu  întrebări,  asupra  vieţii  spirituale".  Dar  el 
răspundea :  „Eu  trebuie  să  aflu  pacea  cu  orice  preţ. 
Lucrurile  acestei  lumi  nu  sunt  în  stare  să  mă  mul¬ 
ţumească". 

In  legătură  cu  cititul  medita,  făcea  rugăciuni,  ba 
învăţase  dela  anumiţi  călugări,  modul  de  a  se  trans¬ 
pune  prin  o  supra-încordare,  într’o  stare  de  quasi- 
extaz;  dar  nici  acestea  nu-1  mulţumesc.  „Am  încercat 
—  se  exprimă  el  —  se  aflu  linişte  prin  mijloacele 
ce  mi  le  ofereau  religiunile  indice :  Hinduismul,  Bud- 
hismul,  Mahomedanismul,  dar  nimic  n’am  aflat.  Eu 

însumi  am  voit  să  mă  mântuesc:  prin  studiul  asiduu 
al  cărţilor  noastre,  cât  de  înverşunat  mă  luptam 
pentru  a  afla  pace  şi  linişte!  Am  săvârşit  fapte  bune, 
am  îndeplinit  totul,  ce  mar  putea  duce  ia  pace,  dar 
n’am  aflat-o,  căci  eu  nu  eram  în  stare  să  mi-o  câştig 
Pacea,  pe  care  Sundar  Singh  o  dorea  cu  atâta 
ardoare,  nu  i-a  venit  din  religia  sa  maternă,  ci  din 
altă  parte.  In  şcoala  engleză  de  misiune  creştină, 
care  există  în  locul  său  natal,  din  jumătatea  doua  a 
veacului  trecut,  Singh  a  cunoscut  Noul  Testament. 
Se  citeau  din  el  zilnic,  anumite  părţi  în  şcoală.  La 
început  însă,  a  respins  hotărât  Biblia.  „Pentru  ce  s’o 
citesc  ?  Eu  sunt  de  religia  Sikh,  cartea  noastră  sfântă 
e  Granth.  Vor  fi  şi  ele  şi  lucruri  bune  în  Biblie, 
ea  e  însă  împotriva  religiei  noastre".  Şi  alţii  îl  pre¬ 
veneau  să  ocolească  Biblia:  „Nu  citi  din  ea,  căci 
are  o  putere  misterioasă,  care  te  face  creştin".  In 
pornirea  lui  înverşunată  împotriva  Bibliei,  o  făcea 
adesea  bucăţi  sub  picioarele  sale ;  ba,  ajunsese  chiar 
căpetenia  unei  asociaţiuni,  ai  cărei  membri  erau 
toţi  duşmani  declaraţi  ai  creştinismului.  ^ 

Când  veneau  misionari  să  predice,  el  striga: 
„Aceşti  oameni  sunt  răufăcători;  au  venit  să  strice 
tot  ceeace  avem  noi".  Arunca  cu  pietri  în  urma  lor, 
ordonând  şi  servitorilor  casei  lor,  să  facă  asemenea. 
—  Şi-a  propus  chiar  să  scrie  o  operă  împotriva 
creştinismului.  —  Dar  împotriva  urei  sale  fanatice 
faţă  de  creştinism,  cartea  misterioasă  a  creştinilor, 
îl  urmărea.  „Atunci  deja  —  recunoaşte  el  —  am 
simţit  dumnezeiasca  putere  de  încătuşare  şi  tainica 
stăpânire  a  Bibliei.  Ca  o  adiere  răcoroasă,  într  o 
căldură  dogorâtoare,  aşa  acţiona  atunci  deja,  bine¬ 
făcător  asupra  sufletului  meu".  Cuvântul  lui  Isus: 
„Veniţi  la  mine  toţi  cei  osteniţi  şi  însărcinaţi,  şi  eu 
vă  voi  odihni  pe  voi",  i-a  zguduit  peste  tot  neli- 
niştita-i  şi  de  pace  doritoarea  sa  inimă.  Sundar  nu 
putea  crede  cuvintele  acelora:  „Cum,  religiunea  noa¬ 
stră,  Hinduismul,  care  e  cea  mai  frumoasă  religiune 
a  lumii,  nu-mi  dă  pacea,  şi -o  altă  religie  să  mi-o 
poată  da?"  Un  alt  cuvânt  al  Mântuitorului,  care  l-a 

cutremurat  până  în  adâncul  sufletului  său  neliniştit 
e  locul  din  ev.  Ioan :  „Aşa  a  iubit  Dumnezeu  lumea, 
cât  şi  pe  unul  născut  Fiul  său,  l-a  dat,  ca  tot  celce 
crede  întru  el,  să  nu  piară,  ci  să  aibă  viaţă  vecinică". 

Aceste  două  locuri  nu-1  lăsau  de  loc  în  pace, 
tot  mai  adânc  pătrundeau  în  sufletul  său;  el  însă, 
nu  putea  cuprinde  înţelesul  lor  mângăitor.  „Hristos 
nu  sa  mântuit  pe  sine,  cum  va  putea  deci  mântui 
pe  alţii  ?“  Pentru  a  combate  şi  zdrobi,  acele  miste¬ 
rioase  afirmări,  s’a  adăogit  neobosit  în  misticile  scrip¬ 
turi  religioase  indice.  Le-a  pus  apoi  Noul  Testament 
în  faţă,  dar  na  putut  afla  pe  nimenea,  care  să  zică, 
ca  Isus:  „Eu  vă  voiu  da  pacea,  veniţi  la  mine  şi-o 
veţi  afla".  Lupta  aprigă,  ce  se  da  în  sufletul  său 
între  creştinism  şi  Hinduism,  l-a  făcut  să  isbucnească 
într’o  mânie  amară;  a  ars  Biblia,  acea  misterioasă 
carte,  care-i  promitea  pacea  şi  care  i-a  pricinuit 
atâta  nelinişte  şi  îndoială. 

Tatăl  său  l-a  întrebat  mirat:  „De  ce  săvârşeşti 
o  aşa  faptă  prostească?"  Singh  i-a  răspuns:  „Reli- 
giunea  Apusului  e  falsă,  trebuie  so  nimicim".  Acea 
zi  —  16  Decemvrie  1904  —  e  neuitată  pentru  Sundar 
Singh. 

Adânca  durere  şi  părere  de  rău  a  profanării 
Bibliei  îi  pătrunde  şi  azi  smeritul  său  suflet :  „Amin¬ 
tirea  că  am  persecutat  pe  Hristos  şi  că  am  rupt 
Biblia,  e  ca  un  spin  în  viaţa  mea." 

Neliniştea  lui  Sundar  Singh  îşi  ajunsese  culmea. 
Nimic  nu-i  putea  aduce  „santi",  mult  dorita  pace. 
Astfel  a  luat  sinistra  hotărâre  de  a  se  ucide,  însu¬ 
fleţit  de  nădejdea  de-a  afla  în  cealaltă  lume,  mult 
râvnita  pace.  „Dacă  nu  pot  afla  în  lumea  aceasta 
pe  Dumnezeu,  îl  voiu  afla  poate  în  cealaltă".  In 
seara  zilei  de  17  Decemvrie  1904,  s’a  prezentat 
înaintea  tatălui  său  şi-i  zise:  „Doresc  să-mi  iau  adio 
dela  tine,  mâne  mă  vei  afla  mort".  —  „De  ce  vrei  să  te 
ucizi?"  a  întrebat  tatăl.  —  „Pentrucă  Hinduismul  nu 
poate  da  pace  sufletului  meu,  şi  nici  banii,  nici  con¬ 
fortul,  precum  nici  un  lucru  al  acestei  lumi  nu  mă 

pot  satisface.  M’am  săturat  deci  de  această  mize¬ 
rabilă  şi  mărginită  viaţă,  voiesc  să-mi  pun  capăt 
zilelor". 

Dimineaţa  proximă  la  ora  5  când  era  să  treacă 
acceleratul  pe  lângă  casa  lor,  voia  să  se  arunce  tină- 
rul  pe  şine  pentru  a  fi  zdrobit  de  tren. 

Dimineaţa  la  ora  3  în  18  Decemvrie  1904  s’a 
ridicat  din  pat,  a  făcut,  după  prescripţia  legii  hin¬ 
duiste,  o  baie  rituală  rece.  A  început  apoi  să  im- 
ploare  pe  Dumnezeu,  ca  să-i  arete  calea  spre  mân¬ 
tuire.  Şi  pentrucă  sufletul  său  era  plin  de  îndoieli, 
sa  rugat  ca  un  ateu:  „O  D-zeule  —  dacă  există  un 
Dumnezeu  —  arată-mi  deci  calea  adevărată,  şi  mă 
voiu  face  Sadhu  (călugăr) ;  în  cazul  contrar,  mă  voi 
ucide."  A  decis  apoi:  „Dacă  nu  mi  se  va  descoperi 
nimic,  şi  dacă  tot  încă  nimic  nu  voiu  putea  înţelege 
voiesc  să  mă  omor,  pentru  a  întâlni  în  cealaltă  lume 
pe  Dumnezeu".  A  început  apoi  iar  să  se  roage, 
stăruitor  şi  fără  întrerupere.  A  implorat  pe  Dum¬ 
nezeu  să  îndepărteze  nesiguranţa  şi  neliniştea  din 
sufletul  său,  dându-i  pace;  n’a  primit  însă  nici  un 
răspuns.  El  însă  a  stăruit  mai  departe,  a  persistat 
în  a  se  lupta  în  rugăciune  cu  Dumnezeu,  în  nădejde 
că  va  afla  astfel  pacea. 

Deodată  însă  cătră  oara  4'/2  se  făcu  lumină 
mare  în  camera  sa  de  rugăciune.  A  crezut  că  sa. 
aprins  casa,  a  deschis  uşa  dar  afară,  nu  era  nici 
un  foc.  A  închis-o  iar  şi  a  continuat  rugându-se. 
Dar  iată,  că  vede  apărând,  într’un  nor  luminos  faţa 
răspânditoare  de  iubire  a  unui  om.  La  început  cre¬ 
zuse  că  e  Budha,  sau  Krishna,  sau  o  altă  zeitate 
şi  era  gata  a  se  arunca  jos  pentru  închinare.  — 
Dar  iată  că  aude  spre  cea  mai  mare  suprindere 
a  sa,  în  dialectul  său,  următoarele  cuvinte:  „De  ce 
mă  goneşti?  Ia  aminte,  eu  m’am  jertfit  pe  cruce, 
dându-mi  viaţa  pentru  tine."  N’a  fost  în  stare  să  în¬ 
ţeleagă  şi  n’a  putut  zice  nici  un  cuvânt.  Deodată  a 
observat  însă  cicatricele  ranelor  lui  Isus  din  Na- 
zaret,  pe  care-1  considera  ca  un  om  mare  care  a 

trăit  şi  murit  în  Palestina,  înainte  de  asta  cu  atâtea 
secole,  acel  Isus  pe  care  cu  puţine  zile  înainte  îl 
ura  din  adâncul  sufletului  său. 

Şi  acest  Isus,  nu  arăta  nici  o  urmă  de  mânie 
pe  faţa  sa,  fiindcă  Singh  îi  arsese  scripturile  sale 
sfinte,  ci  dimpotrivă,  arăta  o  bogată  milă  şi  o  ne¬ 
mărginită  dragoste.  Deodată  îi  veni  un  gând :  „Isus 
Hristos  nu-i  mort;  el  trăieşte  şi  acesta  este  El  în¬ 
suşi !“  Şi  închinându-i-se  a  căzut  la  picioarele  lui  ca 
prin  minune,  interiorul  său  fu  transformat,  simţia 
cum  Hristos  îl  pătrundea,  ca  un  curent  divin.  Pace 
şi  bucurie  i-au  umplut  sufletul,  aducându-i  „ceriul 
în  inima  sa".  Dupăce  Sundar  Singh  s’a  ridicat 
Hristos  a  dispărut,  dar  acea  pace  minunată  a  rămas 
stăpână  pe  sufletul  său,  şi  nu  l-a  mai  părăsit  de 
atunci  nici  odinioară.  însuşi  mărturiseşte:  „Nici  în 
limba  mea  maternă,  nici  în  limba  engleză,  nu  sunt  în 
stare  să  descriu  fericita  experienţă  a  acelor  mo¬ 
mente". 

Plin  de  bucurie  s’a  dus  la  tatăl  său  şi  trezindu-1 
i-a  spus:  „Sunt  creştin".  Tatăl  său  însă,  n’a  putut 
crede:  „Eşti  nebun?  du-te  şi  dormi.  Alaltăeri  ai  ars 
Biblia,  şi  acum  te  pretinzi  creştin.  Cum  se  potrivesc 
aceste  lucruri"  ?  Sundar  a  răspuns :  „Sunt  creştin, 
pentrucă  am  văzut  pe  Hristos.  Până  acum  susţi¬ 
neam  c’a  fost  un  simplu  om,  care  a  trăit  înainte  de 
asta  cu  2000  de  ani.  Astăzi  însă  l-am  văzut  pe  el 
însuşi,  pe  Hristos  cel  viu,  şi  voiesc  a-i  sluji.  I-am 
cercat  puterea.  Mi-a  dat  pacea,  pe  care  nimeni 
altul  nu  mi-o  poate  da.  Prin  aceasta  cunosc,  că  el 
e  Hristos  cel  viu  şi  voiesc  să-i  urmez".  Tatăl  său 
zise:  „Ai  voit  doar  să  te  ucizi!"  „M’am  ucis  deja, 
i-a  replicat  fiul ;  acest  Sundar  Singh  e  mort ;  eu  sunt 
o  făptură  nouă". 

[Va  urma]. 


Gtaeorghe  Secaş, 

stud.  în  teol.  —  Sibiu 

Drepturile  religiei  în  şcoala  secundară. 

Domnul  ministru  al  Instrucţiunii,  I.  Petrovid,  ţine  cu 
orice  preţ  să  dovedească  lumii  româneşti  că  posedă  o 
bună  dosă  de  îndrăsneală.  După  declaraţiile  ireveren¬ 
ţioase  la  adresa  bisericii  şi  autorităţii  sale  supreme,  făcute 
nu  de  mult,  intenţionează  să-i  dea  o  lovitură  şi  mai 
grea,  luându-i  dreptul  de  a  se  interesa  de  credincioşii 
săi  în  clasele  superioare  ale  liceului. 

Dacă  dl  profesor  de  filosofie,  când  a  ajuns  Ia  mi¬ 
nister,  şi-ar  fi  rezervat  câteva  clipe  de  cugetare  sinceră^ 
şi  nepreocupată  asupra  chestiunii  religioase  în  general 
şi  apoi  în  special  în  şcoala  educativă  (noţiune  care  cu¬ 
prinde  şcoala  primară  şi  secundară),  şi  ar  fi  voit  să-şl 
dea  seamă,  că  în  fruntea  ministerului  reprezintă  con¬ 
vingerile  ţării,  nu  pe  cele  personale,  ar  fi  constatat  uşor 
că  sunt  motive  de  ordin  general  psihologic  şi  cultural,, 
de  ordin  social  şi  de  ordin  politic,  cari  cer  să  i  se  dea, 
religiei  importanţa  şi  rolul,  ce  se  cuvin  ştiinţei  vieţii 
celei  adevărate. 

I.  Se  ştie  că  religia ,  care  nu  este  altceva  decât  le¬ 
gătura  vie,  organică,  raportul  dintre  orice  fiinţă  înţele¬ 
gătoare  şi  toată  existenţa,  este  o  realitate  psihologică. 
Religia  obiectivă  nu  face  altceva  decât  ca  această  stare 
din  inconştient  să  treacă  în  conştient  şi  prin  aceasta  să 
facă  legătura  între  funcţiunile  sufleteşti  şi  conştiinţa,  ai? 
cărei  temeiu  e  pur  religios,  când  e  lăsată  nepervertită  şi 
neadormită,  chiar  dacă  unul  sau  altul  nu  ştie  nimic  de 
vre-un  simbol  sau  mărturisire  de  credinţă. 

Tocmai  în  urma  acestui  fapt,  problema  religiei  e  să 
arate  fiecărui  om  cum  să  trăiască  în  mijlocul  existenţii 
(pe  care  ştiinţa  ne- o  arată  cum  e )  dacă  vrea  să  vadă 
armonie  şi  pace,  problemă  pe  care  nu  şi-o  poate  lua 
asupra  sa  nici  ştiinţa  şi,  din  alte  motive,  nici  filosofia. 

Religia  poartă  în  sine  elixirul,  care  dă  viaţă,  avânt 
şi  trăinicie  tuturor  operilor  omeneşti,  tocmai  prin  faptul* 
că  te  învaţă  să  nu  trăieşti  numai  pentru  tine  şi  pentru 
clipa  trecătoare,  ci  pentru  vecinicie;  ea  a  fost  începutul 

şi  sufletul  oricărei  culturi  omeneşti.  Istoria  dovedeşte  de¬ 
stul  de  limpede,  că  cele  mai  sterpe  epoci  au  fost  cele 
ân  care  religia  a  fost  desconsiderată ;  atunci  şi  dacă  n’au 
pierit  naţiile,  li  s’a  dus  la  fund  cultura  şi  cu  ele  valoarea. 

Cât  de  mult  datoreşte  cultura  europeană  creştinis¬ 
mului  !  întreaga  conformaţie  a  creerului  europeanului,  şi 
al  celui  ostil  creştinismului,  este  creştină!  Se  poate  deci 
isgoni  cu  atâta  uşurătate  o  realitate  de  importanţa  ei  din 
şcoală?  Popoarele,  cari  au  făcut-o,  sunt  sătule  de  rezultate, 
şi  nu  va  trece  mult  până  îi  vor  deschide  iar,  cu  cinste, 
porţile. 

Creştinismul  oriental  —  nici  decum  cel  apusean  — 
a  dat  naştere,  a  alimentat  şi  a  susţinut  întreaga  noastră 
cultură  românească.  Arhitectură,  pictură,  sculptură,  lite¬ 
ratură,  poezie,  ştiinţă  (istoria),  filosofie  de  viaţă  practică, 
organizaţie  socială  (familia,  statul),  e  produsul  influenţei 
acestui  creştinism  oriental.  Fără  cunoaşterea  acestuia, 
nu  e  cu  putinţă  înţelegerea  moştenirii  noastre  culturale. 
Rezistenţa  neamului  nostru  a  stat  în  această  cultură, 
crescută  şi  alimentată  de  ortodoxismul  creştin,  şi  cine  va 
încerca  să  se  atingă  de  ea  cu  mâni  sacrilege  si  cu  minte 
corcită  în  mixtura  spirituală  haotică  a  Apusului  de  azi, 
la  un  moment  dat  va  avea  în  faţă,  sbucnind  din  pro¬ 
funzimi  necunoscute  Iui  şi  cu  forţe,  cărora  nu  le  va 
putea  sta  împotrivă  nici  cei  mai  îndrăsneţi  «ritori  filoso- 
fîceşti»,  veacurile  trecute  şi  viitoare  pretinzând  dreptu¬ 
rile  culturii  româneşti. 

Filosofia  e  neputincioasă  şi  nu  va  putea  umple  golul 
sufletesc  ce-1  lasă  izgonirea  religiei.  Nu  va  putea  da 
avântul  şi  bucuria  de  viaţă  pe  care  o  dă  religia,  din 
simplul  motiv,  că  sunt  atâtea  sisteme,  cari  se  contrazic, 
că  autoritatea  unui  filosof  sau  altul  e  prea  puţină  auto¬ 
ritate,  că  e  un  produs  al  raţiunii  şi  se  adresează  numai 
Taţiunii,  pe  când  religia  influinţează  asupra  raţiunii,  sim¬ 
ţirii  şi  voinţii  deopotrivă,  înobilându-le,  şi  din  simplul 
motiv,  că  mintea  elevilor  e  prea  fragedă  pentru  subti¬ 
lităţile  dialecticei  filosofice.  (Să  se  gândească  fiecare  cu 
ce  s’a  ales  din  «filosofia»  şcoalei  secundare!) 

Şi  atunci,  iată,  şi  numai  aceste  consideraţii  de  ordin 
^general  cultural  şi  psihologic  dovedesc  necesitatea  men- 

ţinerii  în  şcoală  a  filosoîiei  celei  mai  simple  ca  formă 
şi  mai  profunde  ca  fond,  care  are  trecut  multimilenar 
şi  universal,  şi  a  cărei  valoare  practică  nu  poate  fi  atinsă 
de  nici  una  dintre  disciplinele  îmbrăcate  în  haine  so¬ 
lemne. 

II.  Dar  o  minte  nepreocupată,  fără  prej  udiţiî,  îşi  dă  lim¬ 
pede  seama,  că  la  formarea,  mai  corecţia  desvoltarea  carac¬ 
terelor,  a  acelor  stâlpi  pe  cari  se  razimă  o  societate, 
religia  dă  contribuţia  cea  mai  însemnată.  Tocmai  într’o 
vreme  de  criză  de  caractere  s’o  izgoneşti  din  şcoală? 

Lovitura  insă,  pe  care  se  pregăteşte  să  o  dea  dl  min.  Pe¬ 
tro  vid,  pare  cu  atât  mai  nesocotită,  cu  cât  ne  gândim  că  odă 
tocmai  în  vremea  asalturilor  celor  mai înteţiteale  reformaţiunii 
(sectele),  ale  bisericii  papale  ( azi  mâne  ocrotite  de  con¬ 
cordat)  şi  ale  materialismului  anost  {curentele  sociale ), 
toate  cu  tendinţe  centrifugale  pentru  românism.  Crede 
cumva,  că  jandarmul  trimis  să  asiste  ori  să  împrăştie 
adunarea ,  a  salvat  naţionalismul  şi  patriotismul?  Se 
împacă  oare  dl  general  Averescu,  eroul  dela  Mărăşti  şi 
Mărăşeşti,  cu  lovitura  grea ,  pe  care  o  pregăteşte  dl  mi¬ 
nistru  Petrovici,  prin  izgonirea  din  şcoală,  din  şcoala 
unde  răsboiul  se  dă  fără  întrerupere  pentru  biruinţa 
noastră,  a  unicei  forţe  capabile  să  dea  ostaşi  permanent 
gata  de  jertfă?  Dl  ministru  uită,  ori  nu  ştie,  că  toate 
curentele  amintite  fac  proseliţi  în  şcoală?  Mai  e  lipsă  în 
favorul  lor  şi  de  sprijinul  legii  de  organizare  a  învă¬ 
ţământului  secundar? 

Biserica  ortodoxă  are  şi  misiune  socială,  deci  are 
dreptul  să  pretindă  celor  cu  răspundere  să-şi  dea  lim¬ 
pede  seama  de  ceeace  vor  să  întreprindă. 

III.  Dar  vin  şi  consideraţii  de  ordin  politic,  cari 
-cer  menţinerea  religiei  în  şcoala  secundară. 

Legea  de  organizare  a  bisericii  ortodoxe  prevede 
datoria  bisericii  de  a  se  îngriji  de  creşterea  religioasă 
a  elevilor  din  şcoala  primară  şi  secundară,  de  orice 
caracter  ar  fi  ele.  O  lege  se  poate  desfiinţa  ori  i  se 
poate  reduce  din  valoare  şi  putere,  prin  o  lege  privi¬ 
toare  la  altă  chestiune? 

Biserica,  şi  în  urma  rostului  şi  misiunii  sale  de  a 
învăţa,  are  dreptul  şi  datoria  de  a  cere,  ca  şcoala  să 

dea  membrilor  ei  educaţie  religioasă.  Nu  vrea  s’o  facă 
statul  prin  şcoala  sa,  i  se  dau  bisericii  lovituri  şi  redu¬ 
ceri  sistematice  ale  importanţei  ei,  —  într’o  bună  zi: 
această  situaţie  poate  pune  biserica  la  atâta  încercare, 
încât  să  rupă  frăţietatea  cu  statul,  să-şi  înfiinţeze  insti¬ 
tute  proprii  pentru  învăţarea  masselor  şi  a  tineretului, 
şi  cari  să  nu  urmărească  numai  scopuri  educativ- reli¬ 
gioase,  ca  cele  cerute  azi.  Amvoanele  se  pot  schimba 
în  catedră  mai  puternică  decât  cea  de  filosofie  din  o 
şcoală  secundară  şi  chiar  universitară.  Şi  unde  va  exista 
puterea  s’o  împiedece? 

Credem  însă  că  domnii  miniştri  Ooldiş  şi  Lupaş, 
cari  cunosc  ce  forţă  reprezintă,  în  cazuri  de  lovituri., 
biserica  de  dincoace  de  Carpaţi,  vor  şti  să  afle  calea 
de  a  lămuri  pe  dl  ministru  Petrovici,  că  nu  e  prudent 
să  pună  în  funcţiune  o  asemenea  mişcare. 

Considerând  deci,  că  religia,  acest  bun  al  fiecăruia 
primit  deodată  cu  naşterea  sa,  elementul  de  bază  al 
oricărei  culturi  şi  în  special  al  celei  româneşti,  nu  poate 
fi  înlocuită  nici  prin  ştiinţă  —  asta  s’a  văzut  până. 
acum  —  şi  nici  prin  filosofie  —  asta  se  va  vedea  în  cu* 
rând,  considerând  că  vremea  noastră  cu  mişcările  ei 
religioase  şi  sociale  au  deşteptat  un  deosebit  interes 
pentru  religie,  că  o  reclamă  apoi  educaţia  caracterelor, 
fără  de  cari  o  societate  se  cufundă  şi  statele  pier;  şi 
considerând  apoi  că  biserica  poate  fi  pusă  în  situaţia 
să  nu  mai  poarte  frăţietate  cu  Statul,  care  prin  oa¬ 
menii  puşi  în  frunte  o  loveşte  şi  bagatelizeasă  mereu, 
şi  în  acest  caz  ea  n’are  de  pierdut,  ci  numai  de  câştigat 
socot  că  dl  ministru  I.  Petrovici  va  găsi.  că  opiniile 
personale  sau  ale  unei  infime  minorităţi  disparente  — 
în  domeniul  religios  —  nu  pot  avea  loc,  când  e  vorba 
să  reprezinte  opiniile  ţării,  care  se  identifică,  de  sigur, 
cu  biserica  sa,  şi  va  recunoaşte  că: 

1.  Religia  are  dreptul  de  a  figura  la  loc  de  frunte 
între  materiile  şcoalei  secundare,  al  cărei  scop  este 
cultură  generală  şi  educaţie ,  ca  o  materie  cu  scop  emi- 
nament  educativ  şi  cultural. 

2.  Ea  pentru  a-şi  ajunge  scopul,  are  lipsă  ce  cel 
puţin  2  ore  săptămânal  de  fiecare  clasă. 

3.  Pentru  a  da  roadele  aşteptate,  corpul  didactic 
necesar  învăţământului  religios  să  fie  redat  controlului 
şi  disciplinii  canonice  a  bisericii  şi  biserica  să-i  pregă¬ 
tească  din  punctul  de  vedere  al  specialităţii,  cum  crede 
ea  de  bine  în  conformitate  cu  spiritul  vremii.  Statul  doar 
să-i  supună  formelor  cerute  de  el  celorlalţi  profesori 
(exam.  de  capacitate). 

4.  Programa  să  fie  stabilită  de  autoritatea  biseri¬ 
cească,  statul  să  Ie  controleze  numai  din  punctul  de 
vedere  al  intereselor  superioare  de  stat. 

5.  Manualele  să  fie  aprobate  din  punct  de  vedere 
religios  şi  pedagogic  de  biserică,  iar  statul  să  exercite 
numai  controlul  amintit  la  punctul  precedent. 

Nu  este  vorba  aici  de  nici  un  privilegiu  acordat 
bisericii  şi  preoţimei.  Această  instituţie  şi  sluji¬ 
torii  ei  nu  sunt  nici  o  clasă,  nici  o  castă,  şi  nici  o 
situaţie  socială  şi  nici  materială  deosebită  nu-i  face 
să-şi  spună  cuvântul  aşa  de  răspicat,  ci  gândul  şi  grija 
desinteresată  pentru  binele  ţării  şi  al  neamului,  cari 
prin  o  măsură  necumpenită  îndeajuns  pot  fi  puse  îa 
grea  încercare.  Tocmai  în  aceasta  rezidă  forţa  acţiunii 
noastre  şi  ne  asigură  dreptatea. 

Credem  că  de  data  aceasta  nu  avem  să  aşteptăm 
nişte  declaraţii  ireverenţioase,  ci  îndreptarea  unei  gre¬ 
şeli.  Şi  cine  sunt  cei  cari  iartă  mai  uşor,  dacă  nu  noi  ? 

Preot  Oh.  Maior. 


Pasiunea  apostolică.1 

Idealul  creştinismului  este:  întemeierea,  aici  pe  pământ,  a 
Împărăţiei  lui  Dumnezeu,  a  desăvârşirii  vieţii-  omeneşti.  Pu¬ 
terea  omeneasca,  pe  care  ne-a  arătat-o  Isus  Hristos  drept  prin¬ 
cipiu  at  vieţii,  care  va  avea  să  înfăptuiască  acest  ideal,  este 
iubirea  cu  toate  puterile  ce  vlăstăresc  din  ea  şi  cu  urmarea  ei 
firească:  pacea  şi  bunăînţelegerea. 

isus  Hristos  a  venit  în  lume,  luând  fiinţă  de  om,  pen- 

5  Predică I  ţinută  preoţilor,  în  Biserica  Sfântului  Nicolae  din  Braşov, 
cu  ocazia  adunării  generale  a  secţiei  Sibiu  a  Asociaţiei  clerului  ortodox 
român  din  Transilvania, 

truca  sa  ne  dea  programa  de  viaţă  In  vederea  realizării 
acelui  scop  înalt,  învăţându-ne  şi  cu  graiul  şi  cu  pilduirea 
vieţii  sale.  Fiecare  moment  petrecut  de  El  In  lumea  aceasta, 
reprezintă  îndrumări  şi  învăţături,  în  raport  cu  realizarea  sco¬ 
pului  înalt,  a  idealului  vieţii  omeneşti. 

Isus  Hristos  punând  in  învăţăturile  sale  iubirea  ca  prin¬ 
cipiu  activ  al  vieţii,  religiunea  creştină,  în  contrast  cu  toate  ce¬ 
lelalte  religiuni,  fie  istorice,  fie  încă  actuale,  cere  realizarea  idea¬ 
lului  ei  nu  numai  prin  contemplat  i  Şi  norme  negative,  ci  prin 
inactivarea  forţelor  şi  imboldurilor  de  viaţă  priiegind  prin  ace¬ 
stea,  pe  cale  practică  deci  întemeierea,  aici  pe  pământ,  a  vieţii 
superioare,  ideale,  a  omenimei,  a  împărăţiei  lui  Dumnezeu. 
Religiunea  Iui  Hristos  în  urmare  nici  ea  nu  s’a  formulat  din 
contemplaţii,  din  visuri  şi  speculaţii,  cum  s’au  formulat  religiu- 
nile  istorice  şi  cum  s’a  formulat  şi  religia  mohamedană,  ci  sco- 
ţându-i-se  principiile  ei  din  însăşi  viaţa  reală  omenească.  De 
aceea  religiunea  creştină  e  o  religiune  pozitivă.  Ea  are  o  te¬ 
melie  de  tot  realistă,  de  pe  care  se  înalţă,  pe  cale  inductivă  şi 
prin  abstracţie  firească,  la  construcţia  sistemului  său,  care  re¬ 
prezintă  apoi  însuşi  idealul  vieţii. 

Tot  ce  se  cuprinde  în  învăţăturile  lui  Hristos  reprezintă 
adevăruri  psihologice,  sociologice,  logice  şi  biologice.  Morala 
religiunii  creştine  din  aceste  consideraţii  stă  pe  un  temeiu  ab¬ 
solut  ştienţific. 

Că  iubirea  este  principiul  activ,  cel  adevărat,  al  vieţii  su¬ 
perioare,  nu  o  mai  trage  nimeni  la  îndoială.  Acest  principiu 
a  fost  adoptat  şi  în  pedagogia  nouă.  Reformele  mari  ale  pe- 
dagogiei,  în  ce  priveşte  metodele  de  educaţie,  constau  tocmai 
în  adaptarea  puterii  iubirii  la  normele  şi  procedeele  de  aplicat 
în  acţiunea  educativă.  Acest  principiu  va  trebui  să  ajungă  do¬ 
minant  şi  să  fie  aplicat  şi  în  administrarea  vieţii  de  stat.  Deo¬ 
camdată  nouă  ne  revine  să  deslegăm  problema  grea  a  culturii 
religioase  creştine,  cultivând  puterea  iubirii,  îngrijind  şi  stăruind 
ca  ea  să  ajungă  să  stăpânească  şi  să  determine  sufletele  oame¬ 
nilor.  întrucât  oamenii  se  vor  arăta  vrednici,  prin  faptele  lor, 
pornite  şi  conduse  de  iubirea  aievea  ei,  şe  vor  putea  consi¬ 
dera  de  credindoşi  adevăraţi  ai  lui  Hristos.  Rămâne  un  vecinie 
adevăr  ceeace  scrie  apostolul  Pavel  Corintinenilor:  «Şi  de  aş 
avea  prorocie  şi  de  aş  şti  toate  tainele  şi  toată  ştiinţa  şi  de 
aş  avea  toată  credinţa,  cât  să  mut  şi  munţii,  iar  dacă  dragoste 

nu  am,  nimic  nu  sunt»  (1.  Cor.  XIII.  1 — 2).  Tot  asemenea 
-adevăr  rămâne  ce  ne  spune  evanghelistul  loan:  «Cine  spune 
că  iubeşte  pe  Dumnezeu  şi  pe  fratele  său  nu-l  iubeşte,  nun¬ 
teşte,  căci  cum  poate  el  iubi  pe  Dumnezeu  pe  carele  nu-l  vede 
şi  pe  fratele  său  pe  care-I  vede,  nu».  Dar  rămâne  nezdruncinat 
şi  adevărul,  că  religiunea  creştină  reprezintă  cea  mai  sigură 
•garanţie  pentru  progresul  omenirii.  Ea  a  trecut  prin  o  grea 
criză  în  urma  spiritului  pornit  de  filosofia  materialistă  a  seco¬ 
lului  al  XVIlî-lea,  care  s’a  dovedit  unilaterală  şi  exagerată. 
Astăzi  ea  este  pe  calea  bună  a  dovedi,  că  prin  adevărul  ce 
sreprezintă,  a  biruit  lumea.  Astăzi  numai  semidocţii,  cari  nu 
se  pot  ridica  la  concepţiile  înalte  ale  creştinismului,  răutăcioşii, 
•  cari  nu  pot  suferi  căldura  iubirii  şi  speculanţii,  cari  ţin  să  pes¬ 
cuiască  în  tulbure,  mai  au  veleităţi  de  a  lupta  împotriva  reli- 
giunii  creştine. 

In  considerarea  acestor  adevăruri  religiunea  creştină  are 
să  desvolte  o  intensivă  activitate  învăţătoreascâ,  ceeace  a  făcut 
şi  Isus  H  istos,  ceeace  au  continuat  a  face  apostolii  şi  sfinţii 
părinţi  ai  bisericii  şi  ceeace  avem  şi  noi  toţi  preoţii  să  continuăm 
a  îndeplini.  In  chemarea  noastră  preoţească  noi  n’avem  să  în¬ 
deplinim  numai  un  «opus  operatum»,  cum  făceau  preoţii  reli¬ 
giilor  istorice  şi  fac  şi  cei  ai  religiilor  necreştine  de  azi.  Noi 
trebue  să  facem  neîncetat  pe  învăţătorii  vieţii  superioare,  de¬ 
terminând  pe  credincioşii  noştri  să  aprofundeze  învăţăturile 
evangheliei.  Şi  săvârşirea  tainelor  şi  îndeplinirea  formelor  cul¬ 
tului  trebue  să  reprezinte  puterea  de  acţiune  învăţătoreascâ. 
De  aceea  şi  e  atât  de  grea  chemarea  preoţească,  cea  mai  grea 
•din  câte  s’au  formulat  în  urma  organizaţiilor  vieţii  omeneşti, 
•Chemarea  preoţească  şi  în  sine  e  grea  şi  delicată,  fiindcă  are 
un  ideal  înalt  de  reaiizat  şi  de  altă  parte  fiindcă  ea  însemnează : 
să  te  apropii  de  sufletele  omeneşti,  şi  de  regulă  de  suflete  rău 
nărăvite,  să  cauţi  să  le  influinţezi,  oprindu-le  de  a  se  validita 
în  sens  păcătos,  împedecându-le  în  pornirile  lor  rele,  ducând 
•chiar  lupta  în  contra  lor,  îndrumându-le  pe  căile  binelui  şi  avân- 
tându-le  cătră  Dumnezeu,  care  e  duh  şi  din  cauza  aceasta  greu 
de  cuprins  de  oamenii  fără  duh  înălţat.  Ea  a  devenit  în  ge¬ 
nere  mai  grea  azi,  după  războiul  mondial,  în  decursul  căruia 
s’au  răscolit  şi  s’au  întârit  atâtea  cusururi  şi  pasiuni  omeneşti, 
-din  cari  lipseşte  de  tot  principiul  activ  al  vieţii  superioare  ome- 
«neşti,  puterea  iubirii.  Ea  e  devenit  însă  şi  mai  grea  în  specia 

in  ce  ne  priveşte  pe  noi  Românii,  ale  căror  împrejurări  deter¬ 
minante  de  viaţă  de  până  acum  au  fost  mai  nenorocoase.  Dar 
acestea  însemnează  totdeodată,  că  chemarea  preoţească  se  im¬ 
pune  azi  ca  o  necesitate  de  tot  imperativă  şi  firească,  dictată 
nu  numai  de  însuşi  rostul  vieţii  omeneşti,  ci  şi  de  trebuinţa 
de  refacere  a  ei.  Şi  consideraţiile  acestea,  se  înţelege,  mar 
însemnează  totdeodată,  că  chemarea  preoţească  românească  a 
devenit  şi  mai  necesară  pentru  viaţa  noastră  de  azi,  când  avem, 
să  rezolvim  problema  mare  şi  a  refacerii  vieţii  şi  şi  întărirea  nea¬ 
mului  şi  statului  românesc,  prin  un  proces  psihologic  şi  etic,, 
care  porneşte  de  jos  în  sus. 

Iată  situaţia  şi  problema  şi  perspectiva,  pe  cari  noi,  preoţii 
români,  de  azi,  trebue  să  le  privim  în  faţă,  vrând  să  ne  do¬ 
vedim  factori  onştienţi  in  procesul  de  desvoitare  a  vieţii  de 
azi  a  neamului  nostru. 

Evanghelia,  cu  duhul  ei  sfânt,  ne  lămureşte  dar  în  pri¬ 
vinţa  datoriilor  de  urmat.  Evanghelia  ne  consideră:  «sarea  pă¬ 
mântului».  Prin  această  cualificaţie  ni  se  indică  chemarea :  să 
reprezentăm  puterea,  care  să  susţină  sănătoase,  neinfectate,  ele¬ 
mentele  şi  baza  vieţii,  pentruca  aceasta  să  poată  răspunde  ro¬ 
stului  său.  Suntem  numiţi:  părinţi,  indicându*ni-se  chemarea*, 
să  îngrijim  de  desvoltarea  sănătoasă  a  credincioşilor  noştri,  ele¬ 
mentele  constitutive  şi  producătoare  ale  vieţii.  Suntem  numiţi: 
păstori,  cu  aceleaşi  îndatoriri  de  pază  şi  îngrijire.  Toate  trei 
numirile  cualificative  reprezintă  aceeaşi  noţiune. 

Cuvintele  Apostolului  Pavel  din  scrisoarea  sa  cătră  Co- 
rinteni  constituesc  programa  clară,  respicată,  pentru  rostul 
nostru  în  mijlocul  poporului  in  vederea  rezolvării  chemării, 
noastre :  «Iată  gata  sunt  a  veni  ia  voi  şi  nu  mă  voi  supăra  pe 
voi,  că  nu  caut  ale  voastre,  ci  pe  voi,  prea  cu  plăcere  voia 
cheltui  şi  mă  voiu  cheltui  şi  pe  mine  pentru  sufletele  voastre», 
in  asemenea  chip  ne  Învaţă  Apostolul  Petru:  «Păstoriţi  turma, 
lui  Dumnezeu  cea  dintru  voi,  purtând  grije  de  ea,  nu  cu  silă, 
ci  cu  voie,  nu  cu  agoniseli,  ci  cu  osârdie,  nu  ca  şi  când  aţi 
stăpâni  peste  cifruri,  ci  pildă  făcându-vă». 

Sunt  desăvârşite  aceste  îndrumări  şi  programe.  Este  irezi¬ 
stibilă  şi  măreaţă  puterea  ce  o  reprezintă  iubirea! 

îndrumările  şi  programele  trebuesc  însă  simţite  şi  prefă¬ 
cute  în  putere  de  voinţă  lăuntrică  şi  nu  numai  individuală,  ci  ge¬ 
nerală,  pentru  ca  din  ele  să  rezulte  binele  general.  Nici  iubirea* 

numai  ca  însuşire  individuală,  nu  reprezintă  incă  puterea  activă 
măreaţă,  desăvârşitoare ;  şi  iubirea  trebue  să  fie  generalizată. 
Altcum  toaie  acestea  vor  rămânea  cuvinte,  ca  multe  alte  expresii 
ale  noţiunilor  frumoase  şi  înalte,  vor  rămânea  «chimvale  răsu¬ 
nătoare». 

Iată,  iubiţilor  fraţi,  că  pentru  a  reprezenta  noi  puterea  de 
a  fi  «sarea  pământului»,  dea  funcţiona  ca:  «părinţi  şi  păstori», 
ni  se  cer  însemnate  condiţii  prealabile,  de  cari  trebuie  să  ne 
dăm  seamă,  şi  pe  cari  să  le  putem  simţi  corect  şi  profund. 
Prin  continue  sforţări  de  voinţă  şi  prin  reflexiunî,  pe  lângă 
neîncetata  aprofundare  a  Bibliei,  să  ne  tot  încălzim  sufletul, 
spre  a-1  preface  pasionat  pentru  chemarea  noastră.  Însăşi  iubirea 
din  noi  şi  din  poporul,  pe  care  avem  să-l  păstorim,  este  numai 
o  urmare  ale  multor  îndemnuri  şi  condiţii  menite  a  favoriza 
valoarea  şi  mulţămirea  vieţii.  Acestea  trebuie  să  fie  date,  ori 
create  in  sufletul  celui  in  care  are  să  se  inactiveze  puterea 
iubirii.  «Iubire  cu  sila»  nu  se  poate  cere,  ne  spune  un  dicton 
al  poporului. 

Nu  mă  indoesc  de  iubirea  ce  sălăşlueşte  In  inima  fiecărui 
preot,  pentru  poporul  de  care  e  legat  şi  peste  tot  pentru  che¬ 
marea  sa. 

Ea  trebue  să  se  desvolte,  să  vieze  şi  să  se  potenţeze  în- 
preot,  în  astfel  de  grad  de  putere,  de  pasiune,  ca  sufletul  lui 
să  nu  mai  simţiascâ  alte  îndemnuri  şi  orientări  decât  cele  indi¬ 
cate  de  problemele  chemării  sale.  Preotul  In  urma  pasiunii  de 
care  trebue  să  fie  stăpânit  să  nu  se  îndoiască  apoi  de  nimic 
când  are  să  realizeze  ceva  din  problemele  sale;  să  nu  şovâiască 
în  faţa  nici  unei  greutăţi;  să  fie  convins  in  tot  cuprinsul  sufle¬ 
tului  său,  că:  in  hoc  signo  vinces.  Hrislos  şi  apostolii  să-i  fie 
totdeauna  ca  vii  imagini  şi  înv  gură toa re  pilde. 

Ni  se  cere  cu  drept  cuvânt,  ca  noi  preoţii  de  azi  să  ne 
ştim  nu  numai  închipui,  ci  să  fim  şi  )n  stare  a  reprezenta  în 
mod  viu  starea  sufletească  a  apostolului  Pavel  şi  a  colegilor 
săi,  când  scria  astfel  Corintinenilor:  «Noi  nebuni  suntem  pentru 
Hristos,  iar  voi  înţelepţi  întru  Hristos:  noi  slabi  — iar  voi  tari ; 
Voi  slăviţi  —  iar  noi  necinstiţi»;  «Şi  ostenim  lucrând  cu  mânite 
noastre;  ocăriţi  fiind  —  grăim  de  bine  ;  izgoniţi  fiind  —  răbdăm  ; 
huliţi  fiind  —  mângăiem;  ca  nişte  gunoi  ne-am  dat  lumi',  tuturor 
sfăpădătură  suntem  până  acum».  (I,  Cor.  IV.  10,  12.) 

Ori  să  nu  simţim  noi  caracterizările  acestea  ale  marelui 

Apostol  ca  o  pildă  vie  al  Îndeplinirii  unei  datorii  preoţeşti,  care 
întocmai  ni  se  impune  şi  nouă  preoţilor  de  azi?  Da,  le  voim 
simţi  şi  ne  vor  impresiona,  dacă  va  via  în  noi  pasiunea  Invă- 
ţătorească,  nu  în  gradul,  în  care  era  stăpânit  marele  Apostol,, 
dar  tn  măsura,  In  care  se  cuvine  să  vibreze  în  sufletul  unui* 
învăţăcel  fn  cele  apostoleşti,  raportându-se  Ia  acel  pasagiu  a?1 
Bibliei. 

Preoţii  vor  trebui  să  înţeleagă,  şi,  înainte  de  toate,  în 
modul  cel  mai  aprofundat,  evanghelia  lui  Hristos  şi  să  o  sitn-. 
ţească  cu  puterea  pasiunii,  care  să  se  apropie  de  a  Apostolilor,, 
pentru  ca  să-şi  poată  îndeplini  azi  chemarea  lor  grea,  dar  sfântă 
şi  deci  necesară. 

* 

*  * 

insă  drept  condiţie  de  pregătire  a  dispoziţiei  care  să  ne  . 
mijlocească  apropierea  noastră  de  sufletul  poporului  având  să 
facă  rodnică  pasiunea  preotului,  este  o  altă  mare  şi  importantă 
putere  sufletească:  încrederea.  Dacă  nu  ne  vom  asigura,  înainte 
de  toate  această  columnă  sprijinitoare  a  construcţiei,  ce  avem 
să  înălţăm  prin  activitatea  noastră  preoţească,  toate  străduinţele 
ne-ar  rămâne  fără  rezultate.  Aceasta  este  deci  a  doua  şi  fun¬ 
damentala  condiţie  şi  putere  firească  pentru  realizarea  apro¬ 
pierii  între  sufletele  omeneşti  şi  creiarea  de  raporturi  intime  şi 
solide  intre  ele.  In  această  realizare  zace  şi  cheia  şi  taina  edu¬ 
caţiei  celei  adevărate  şi  tot  în  ea  zace  şi  taina  şi  cheia  bunei 
şi  reuşitei  păstoriri. 

Vom  deveni  păstori  şi  părinţi  buni  şi  ne  vom  putea  do¬ 
vedi:  «sarea  pământului»,  dacă  in  desvoltarea  activităţii  noa¬ 
stre  pastorale  conduse  de  pasiune  apostolică  vom  fi  în  stare- 
să  ne  asigurăm  încrederea  poporului  nostru.  In  cazul  afirma*- 
tiv  vom  fi  buni  preoţi,  altcum  răi  preoţi. 

Dispoziţii  înăscute,  cultură  solidă  şi  multilaterală,  linişte 
sufletească  şi  multă  Înţelepciune  vor  închega  şi  construi  puterile 
menite  a  ne  mijloci  realizarea  acestei  probleme  importante. 

De  dispoziţiile  înăscute  a  trebuit  să  facem  dovadă,  când 
ne-am  hotărât  să  îmbrăţişăm  chemarea  preoţească,  cultura  ne-arrt 
dobândit-o  in  şcoală  şi  trebue  necontenit  să  ne-o  tot  sporim 
ş<  complectăm,  de  liniştea  sufletească  au  să  se  îngrijească  supe¬ 
riorii  noştri;  iar  înţelepciunea  trebue  să  ne-o  dobândim  dire 
şcoala  şi  din  aprofundarea  vieţii,  din  ceeace  să  ni  se  cristalizeze 

o  concepţie  clară  a  vieţii  superioare.  Această  înţelepciune  a 
vieţii,  care  se  deosebeşte  de  inteligentă  şi  de  ştiinţă,  este  o 
putere  valoroasă,  atât  pentru  indivizi  cât  şi  pentru  popoare 
dar  ea  face  în  adevăr  valoarea  cea  mai  preţioasă  a  conducă¬ 
torilor  deci  şi  a  preotului,  fără  de  care  acesta  n’are  cualificaţia 
rebuitoare  pentru  îndeplinirea  chemării  sale  pastorale.  Cu  înţe¬ 
lepciunea  a  zidit  Dumnezeu  lumea,  cu  înţelepciune  trebue  să 
fie  şi  condusă  în  toate  ramurile  ei  de  activitate.  Marele  cugetător 
biblic  Solomon  enunţă  in  ale  sale  Pilde  următoarele  adevăruri 
de  o  valoare  vecinică,  despre  îuţelepciune,  adevăruri  cari  merită 
să  fie  întipărite  în  mintea  noastră:  «Căile  înţelepciune)  sunt  căi 
bune  şi  toate  cărările  ei  cu  pace»  (111.  17).  Apoi:  «Prin  înţelep¬ 
ciune  împăraţii  împărăţesc  şi  cei  puternici  scriu  dreptate  tot 
prin  ea»  (Vil.  15).  «Prin  înţelepciune  cei  mari  se  urăsc  şi  stă¬ 
pânii  prin  ea  stăpânesc  pământul»  (VII.  16).  «înţelepciunea  a 
scos  din  nevoi  pe  cei  ce  i-au  slujit  ei»  (X.  P.). 

«împăratul  îndrăsneţ  va  cădea  în  rele,  iar  sluga  înţeleaptă 
îl  va  izbăvi  pe  el»  (XIII.  18).  Iar  alt  înţelept  al  bibliei  vechi,  Isus, 
fiul  lui  Sirah,  zice:  «înţelepciunea  înalţă  capul  celui  smerit  şi-t 
face  pe  el  să  şadă  între  cei  mari»  (Cartea  înţelep.  XI.  1).  Filo¬ 
soful  Plato  pune  în  fruntea  celor  patru  virtuţi  omeneşti':  înţe¬ 
lepciunea,  numai  după  ea  urmează  dreptatea,  cumpătaraa  şi 
bărbăţia.  Testamentul  ce)  nou  e  plin  de  invăţături  accentuân- 
du-se  necesitatea  inţeiepciunei  în  lăţirea  cuvântului  lui  Dum¬ 
nezeu  şi  preamărindu-i-se  valoarea  şi  puterea  ei.  însuşi  Isus 
Hristos  In  tot  decursul  activităţii  sale  învăţâtoreşti  se  arată  un 
ideal  de  înţelept,  piiduind  la  toate  ocaziile  valoarea  şi  puterea 
inţelepciunîi,  cu  care  a  biruit  lumea.  Apostolul  Pavel  consideră 
însăşi  evanghelia  ca  reprezentând  înţelepciunea.  El  scrie  Corin- 
tinienilor:  «Grăim  înţelepciunea  lui  Dumnezeu  întru  taină,  care 
o  a  rânduit  Dumnezeu,  înainte  de  veci,  spre  mărirea  noastră» 
(2  Cor.  ii.  7). 

Isus  Hristos  învaţă  anume  pe  Apostolii  săi  să  umble  In 
înţelepciune  In  toate  căile  lor.  Mateiu  ne  redă  următoarea  îndru¬ 
mare  dată  de  Hristos  apostolilor  săi:  «lată  eu  vă  trimit  pe  voi 
ca  oile  în  mijlocul  lupilor.  Deci  fiţi  înţelepţi  ca  şerpii  şi  blânzi 
ca  porumbeii»  (X.  16). 

* 

*  * 

Înţelepciunea  este  o  putere  morală  cum  numai  iubirea  o 
mai  poate  reprezenta,  Dar  cum  iubirea,  în  înţelesul  adevărat 

al  concepţiei  ei,  ca  iubire  creştinească,  despre  care  poate  fi 
numai  vorba,  e  în  mare  parte  încă  numai  un  ideal  în  viaţa 
reală,  tot  înţelepciunii  îi  revine  chemarea,  ca  să  îngrijească  de 
învierea  şi  cultivarea  relaţiunilor  sociale  şi  de  desciplinarea  sufle¬ 
telor  active  în  organizaţiile  vieţei  omeneşti,  în  vederea  stabi¬ 
lirii  raporturilor  civilizate  dintre  oameni,  având  acestea  apoi 
încetul  cu  încetul  să  prepare  apoi  condiţiile  pentru  desvottarea 
puterii  iubirei.  Aceste  condiţii  sunt:  simpatia  şi  armonia,  lată 
importanţa  mare,  care  a  avut-o  şi  o  va  avea  totdeauna  înţelep¬ 
ciunea  în  procesul  de  desvoltare  reală  a  vieţii  superioare  ome¬ 
neşti.  Se  ştie,  că  pe  vremea,  când  filosofia  grecească  trecând 
în  desvoltarea  sa  evolutivă,  în  ce  priveşte  întrebarea,  că  ce  este 
universul  şi  care  este  elementul  vivificător  şi  susţinător  al  lui, 
peste  teoriile  simpliste,  cari  susţineau,  că  in  apă,  şi  in  fine 
că  în  aer  ar  fi  taina  fiinţei  lui,  a  construit  o  teorie  mai  înaltă, 
cu  o  concepţie  ştiinţifică,  conform  căreia  se  zicea,  că  Universul 
e  o  compoziţie  de  molecule,  atomi,  care  compoziţie  e  orga¬ 
nizată  şi  vivificatâ  de  puterea  înţelepciunei  —  nous  —  prin 
ceeace  se  crează  şi  susţine  apoi  armonia  şi  echilibrul  Iwnei* 
Această  teorie,  in  care  înţelepciunea  este  puterea  de  căpetenie 
şi  care  devenise  foarte  plauzibilă  tuturor  cugetătorilor,  a  fost 
atât  de  simpatizată  de  marele  filozof  Socrate,  încât  în  învăţă¬ 
turile  sale  o  ridică  la  cel  mai  înalt  principiu  de  viaţă,  fapt 
care  i-a  adus  învinuirea,  că  susţine  fiinţa  unei  nouă  zăităţi. 

In  adevăr  înţelepciunea  reprezintă  aceea  putere  reală  şi 
activă,  care  e  în  stare  să  influinţeze  şi  să  determine  mai  mult 
sufletele  omeneşti  spre  a  se  organiza  şi  valora  in  societăţi. 

De  această  putere  trebue  să  dispună  preotul  in  chemarea 
grea  şi  importantă,  cu  deosebire  pentru  timpurile  de  azi.  Dela 
ea  va  şi  depinde  toate  rezultatele  activităţii  sale  pastorale  şi 
reuşita  ideilor  şi  silinţelor  sale  bune.  Relaţiile  preotului  cu  poporul 
său  e  barometrul  gradului  lui  de  inţelepc  une. 

* 

4=  * 

Prilegiul  întrunirii  noastre  la  adunarea  de  azi  să  ne  dea, 
fraţilor,  puternice  î  demnuri  spre  întărirea  credjnţei  noastre  în 
Hristos  şi  spre  potenţarea  pasiunii,  care  să  ne  însufleţească 
necontenit  în  chemarea,  ce  avem  să  o  îndeplinim.  Să  înţelegem 
deplin  şi  să  simţim  pasiunea  apostolului  Pavel  depusă  d.  e.  ş 
în  scrisoarea  sa  cătră  Evrei,  caracterizând  atât  de  luminos  şi 

de  impresionant  totdeodată  stări,  cari  se  potrivesc  perfect  cu 
cele  ce  ni  se  arstă  in  vremurile  de  acum  şi  indicând  da¬ 
torii,  cari  atât  de  nimerit  ne  sună  şi  nouă,  celor  ce  trăim 
aceste  vremuri : 

«Drept  aceea  şi  noi  având  atâta  nor  de  mărturii  pus 
împrejurul  nostru,  lăpâdând  toată  sarcina  şi  păcatul  celce  lesne 
incunjură,  prin  răbdare  să  alergăm  în  luptă,  care  este  pusă 
înaintea  noastră. 

«Căutând  la  Isus,  începătorul  şi  plinitorul  credinţi»,  ca¬ 
rele  în  locul  bucuriei  ce  era  pusă  înaintea  Lui,  a  răbdat  crucea 
de  ocară,  nebăgând  seamă  şi  de-adreapta  scaunului  lui  Dum¬ 
nezeu  a  şezut. 

«Că  socotiţi  de  celce  a  răbdat  dela  păcătoşi  asupra  Sa 
împotrivire  ca  aceea,  ca  să  nu  vă  osteniţi  slăbind  cu  sufletele 
voastre. 

«Că  încă  nu  aţi  stătut  până  la  sânge,  împotriva  păcatului 
iuptându-vâ. 

«Şi  aţi  uitat  mângâierea,  care  vouă  ca  unor  fii  vă  gră- 
eşte:  fiul  meu,  nu  defăima  certarea  Domnului,  nici  slăbi  mu- 
strându-te  de  Dânsul. 

«Că  pe  care-1  iubeşte  Domnul,  îl  ceartă  şi  bate  pe  tot 
-fiiul,  pe  care  primeşte. 

«De  veţi  suferi  certare,  ca  unor  fii  vouă  se  va  afla 
Dumnezeu;  căci  care  fiu  este,  pe  care  nu-l  ceartă  tatăl? 

«Toată  certarea  în  vremea  cea  de  faţă  se  pare  că  nu 
este  de  bucurie,  ci  de  întristare;  iar  mai  pe  urmă  roadă  de 
pace  a  dreptăţii  dă  celor  pedepsiţi  printr’ânsa. 

«Pentru  aceea  mânile  cele  slăbite,  genunchile  cele  slă- 
1>ănoage  vi  le  îndreptaţi! 

«Şi  cărări  drepte  faceţi  picioarelor  voastre,  că  nu  ce  este 
şchiop  să  rătăcească;  ci  mai  vârtos  să  se  vindece I 

«Pacea  să  urmaţi  cu  toţii  şi  sfinţenia,  fără  de  care  ni¬ 
meni  nu  va  vedea  pe  Dumnezeu!» 

* 

*  * 

Să  înţelegem  şi  să  simţim,  că  in  lupta  pe  care  o  dăm 
avem  «să  umblăm  cu  pază  nu  ca  neşte  nelnţelepţi,  ci  ca  cei 
înţelepţi»  (Ap.  Pavel,  cătră  Efes.  V.  15),  cum  ne  învaţă  apo¬ 
stolul  Pavel. 

Să  luăm  convingerea  nestrămutată,  că  intre  condiţiile,  cari 
.au  să  ne  mijlocească  apropierea  noastră  de  popor  şi  să  ne 

ajute  şi  înlesnească  înfăptuirea  silinţelor  noastre,  cea  mai  im- 
portantă  este:  puterea  înţelepciunii  şi  a  iubirii» 

Această  putere  şi  lumină  să  ne  conducă  în  toate  căile- 
noastre,  căci  numai  acelea  «sunt  căi  bune  şi  toate  cărările  ei 
cu  pace»,  menite  a  realiza  întărirea  bisericii,  a  neamului  şi  a  sta¬ 
tului  nostru,  a  realiza  şi  mulţămirea  noastră  şi  a  face  preamă¬ 
rirea  lui  Dumnezeu  Tatăl,  Fiul  şi  Duhul  Sfânt.  Amin! 

Prot.  Dr.  losif  Blaga 


Cercurile  religioase  şi  autoritatea 
bisericească. 

Chestiunea  frecvenţei  preoţilor  şi  cântăreţilor 
la  cercurile  religioase,  în  eparhia  mitropoliei  ungro- 
vlahiei  şi  a  Râmnicului  s’a  rezolvat  definitiv.  In  alte 
eparhii,1  fără  ca  să  se  fi  încercat  plămădirea  unei 
conştiinţi  misionare,  unii  cred  că  «puterile  personale 
interne »  ale  fiecărui  cleric,  sunt  suficiente  pentru  a 
determina  o  acţiune  comună. 

Care  sunt  puterile  personale  interne? 

Cea  dintâi  sănătatea,  cea  de  a  doua  conştiinţa 
preoţească. 

între  funcţionarea  corpului  şi  funcţionarea  su¬ 
fletului  este  o  intimă  legătură.  Corpul  şi  sufletul 
fac  un  tot  nedespărţit.  Cele  mai  mici  mişcări  ale 
trupului  îşi  au  obârşia  în  cine  ştie  care  centru  ner¬ 
vos.  Echilibrul  perfect  al  centrelor  nervoase  depinde 
de  funcţionarea  celui  mai  mic  din  organele  noastre. 

Limba  —  „barometrul  căilor  digestive"  [Dr.  Fru- 
muşeanu]  —  Ia  cea  mai  mică  indispoziţie  stomacală, 
la  cea  mai  mică  oboseală  a  stomacului,  se  acopere 
cu  unsori,  care-i  ascund  culoarea  şi-i  schimbă  sen¬ 
zaţiile  papilelor  —  organe  aşa  de  delicate.  O  limbă 
încărcată  trăeşte  într’o  gură  amară.  O  gură  amară 
nu  poate  fi  mieroasă.  De  aceea  indispoziţia  gurei 
scade  puterea  de  funcţionare  a  sufletului.  Atunci 
spontaneitatea,  este  înlocuită  cu  gângăveala,  sigu- 

1  In  Mitropolia  Ardealului  cercurile  religioase  funcţionează  de  ? 
âiii.  1 — N.  R. 

ranţa  cu  nesiguranţa,  preciziunea  cu  vagul  ş.  a.  Poate 
că  de  aceea  „se  codea  Moisi“,  [Păr.  Scriban]  să  se 
pue  în  fruntea  poporului,  iar  Iona  se  pogora  mai 
degrabă  spre  adâncul  mării,  decât  să  predice  Nine- 
vitenilor ! 

Sănătatea  este  una  din  condiţiile  acţiunilor  ome¬ 
neşti.  Numai  un  trup  sănătos,  poate  fi  un  organ  de 
voinţă.  Numai  un  trup  sănătos  ajută  sufletului  şi-l 
face  să  voiască  şi  să  lucreze. 

La  noi  în  regat,  breoţimea  cu  păr  argintiu,  re¬ 
prezintă  un  mare  contigent.  Maioritatea  dar,  au  întrat 
în  faza  bătrâneţii.  Bătrâneţa  însamnă :  Uzarea  orga¬ 
nelor  şi  ţesuturilor,  declinul  forţelor  şi  cortegiul  in¬ 
firmităţilor.  In  urmările  ei,  precum  se  vede,  bătrâ¬ 
neţa  este  foarte  neprietenească. 

Avem  însă  o  mângăere.  Ne-o  dă  poetul  Vlăhuţă : 
„Bătrâneţa  începe,  când  începi  să  te  temi  de  ea“. 

Fiindcă  n’am  început  să  mă  tem  de  ea,  o  privesc 
în  lume,  sub  aspectul  celor  trei  forme  ale  ei:  bă¬ 
trâneţa  prematură  —  rezultată  din  multe  şiruri  de 
neglijenţe;  bătrâneţa  în  forma  violentă /  rezultată 
din  boli  grave  şi  nevindecabile,  şi  bătrâneţa  nor¬ 
mală ,  rezultată  din  slăbirea  funcţiilor  fizice  şi  inte¬ 
lectuale.  Deci  —  zice  Drul  Frumuşeanu  —  „nu  e 
cineva  bătrân,  fiindcă  a  trecut  de  70 — 80  ani,  ci  pentru 
simplul  cuvânt  că  ţesuturile  sale  au  îmbătrânit,  ar¬ 
terele  sale  s’au  întărit,  viscerele  sale  obosite  de  sur¬ 
menaj  se  încovoae  sub  o  greutate  neproporţionată 
cu  forţa  lor  şi  chiar  sufletul  său  renunţând  la  voinţa 
de  a  trăi,  se  lasă  în  prăpastia  bătrâneţii". 

Astfel  pusă  chestiunea,  bătrâneţa  lui  Petru  şi 
slăbiciunea  trupului  supus  închisorii,  a  lui  Pavel,  ne 
acuză  pe  noi,  cei  care  invocăm  slăbiciunea  şi  sănă¬ 
tatea  ca  motive  ale  inactivităţii.  Intre  puterile  per¬ 
sonale  interne,  care  dau  imbold  sufletului  şi-l  în¬ 
deamnă  la  activitate,  afară  de  sănătate,  este  şi  con¬ 
ştiinţa  preoţească. 

A  fost  conştiinţa  preoţească  adusă  la  starea  de 

1  Un  îndrăsneţ  a  trecut  Niagara  într'un  butoi  de  oţel.  Când  a  ieşit 
din  butoi,  era  alb  ca  lâna. 

(convingere  pentru  interesul  cel  mare  al  propove- 
duirei  cu  timp  şi  fără  timp? 

în  multe  locuri,  conştiinţa  misionară  a  preoţilor 
a  fost  lăsată  ca  o  locomotivă  de  cale  ferată  în  bă¬ 
taia  ploilor  şi  sa  încărcat  cu  rugină. 

Acolo  unde  conştiinţa  preoţească  n’a  fost  ador¬ 
mită,  i-a  lipsit  antrenarea.  Una  din  cele  dintâi  con¬ 
diţii  a  unei  bune  sănătăţi,  —  după  noua  medicină  — 
este  antrenarea  progresivă  a  individului  spre  o  ac¬ 
tivitate  fizică  şi  morală  normală. 

Normal,  în  viaţa  pastorală  însamnă,  să  încerci 
în  fiecare  zi  să  sapi  culcuş  direcţiei  morale  în  sânul 
societăţii. 

Dacă  însă  puterile  personale  interne  :  sănătatea 
şi  conştiinţa  nu-s  suficiente  pentru  antrenarea  preo¬ 
tului  în  tovărăşiile  religios-culturale,  atunci  este  ne¬ 
cesar  să  recurgem  la  a  doua  formă  a  îndemnului 
la  activitate,  şi  anume  la  autoritatea  externă. 

„Iată  vă  trimit"  este  un  imperativ  care  trezeşte 
sentimentul  temerei  şi  al  ruşinei.  Cine  aşteaptă  sanc¬ 
ţiunile  autorităţii,  se  lasă  cârmuit  de  un  factor  in¬ 
ferior,  întrucât,  —  în  ordinea  aceasta,  —  superior, 
nu  este  decât  aceia  ce  e  dictat  de  puterile  perso¬ 
nale  ale  omului:  sănătatea  şi  conştiinţa. 

Are  rost  autoritatea  în  funcţionarea  cercurilor 
religioase  ? 

Negreşit  Şi  încă  un  rol  covârşitor. 

Autoritatea,  trebue  să  studieze  energia  fizică 
şi  morală  a  subalternilor,  şi  dirijându-le,  să  le  înalţe 
spre  o  cât  mai  bună  folosire.  Autoritatea,  trebue  să 
canaliseze  aptitudinile,  care  adesea  odihnesc  în  adân¬ 
cimile  sufletului,  îndreptându-le  cătră  folosinţa  ime¬ 
diată.  O  vorbă  bună  dela  un  suflet  entuziast  şi  con¬ 
vins  —  cum  este  omul  de  autoritate  în  creştinism, 
unde  ierarhia  valorilor  e  principiu  capital,  —  o  vorbă 
duioasă,  care  cade  ca  o  picătură  de  rouă  într’un  potir 
de  floare,  o  compătimire  şi  încurajare  în  lucrul  nostru 
valorează  nespus,  şi  fac  ca  acţiunile  celui  mai  calm, 
să  înainteze  vizibiL  De  aceea  creştinismul  nu  con- 

cepe  o  autoritate  anchilozată  într’o  celulă  centrală,, 
ci  o  autoritate  fluidă  [dacă  pot  folosi  acest  cuvânt],, 
care  răsbate  prin  locuri  nepătrunse  şi  suflete  ne¬ 
ştiute  şi  ridică  ostaşi,  împărăţiei  lui  Isus. 

Autoritatea,  trebue  să  sprijine  entuziasmul  preo¬ 
ţiei,  fiindcă  preoţia  e  singura  capabilă  să  creeze 
iniţiative  în  domeniul  pastoral. 

în  rezumat  dar  cercurile  religioase  sunt  falan- 
gile  moderne  ale  Bisericii  menite  să  stăvilească  şi 
să  retuşeze  înrâurirea  altor  organizaţii,  care  ţin  prea. 
puţin  cont  de  ideea  centrală,  ideea  morală. 

Ca  centre  de  emulaţie  pentru  preoţi  şi  cântăreţi, 
autoritatea  trebue  nu  numai  să  sprijine  iniţiativele 
sporadice  ivite  pe  ogorul  pastoral,  ci  se  cuvine  să. 
le  organizeze,  să  le  rânduiască  şi  să  le  generalizeze: 
în  întreaga  Biserică.  Econ.  A.  C.  Cosma  Bâlea,  Futna. . 

juxtapunerea  acestor  două  căr(i  —  ultimele  roduri  ale 
prodigioasei  activităţi  literare  ce-o  desfăşoară  cu  o  neasemănată 
râvnă  şi  jertfelnicie  părintele  prof  Dr.  Grigorie  Cristescu  — 
este  lucrul  cel  mai  firesc.  Chiar  titlu!  le  trădează  sinonimitatea 
cuprinsului  lor.  Sunt  meditaţii  izvorâte  dintr’o  profundă  intuiţie 
a  adevărurilor  sfinte,  pătrunse  de-o  simţire  care  prin  căldura, 
şi  sinceritatea  ei  cucereşte  irezistibil  şi  expuse  intr’un  limbaj  a 
cărui  frăgezime  şi  plasticitate  e  mărturia  elocventă  a  unui  re¬ 
marcabil  talent  literar. 

Fără  nici  o  umbră  de  exagerare  putem  afirma  că  în  lite¬ 
ratura  noastră  religioasă  nu  cunoaştem  alcătuiri  de-o  cugetare 
şi  simţire  mai  adânc  creştinească. 

Prin  lucrările  sale  din  urmă,  părintele  pro£esor  Dr.  Cri¬ 
stescu  a  dovedit  cu  prisosinţă,  că  D  sa  e  ’n  stare  să-i  dea  preo- 
ţimii  noastre  catehismul  îndrumărilor  pastorale  de  care  se  simte 
atâta  nevoie.  Pentrucă  D-Sale  nu-i  lipseşte  nici  una  din  însu¬ 
şirile  pe  cari  trebue  să  le  întrunească  autorul  unei  asemenea 
lucrări :  nici  experienţa  pastorală,  nici  erudiţia  teologică,  nicî; 

talentul  literar.  De  aceea  n’ar  trebui  decât  să-şi  adune  şi  să-şi 
aşeze  în  sistem  sugestiile  şi  îndrumările  împrăştiate  prin  dife¬ 
ritele  sale  lucrări  de  teologie  practică  —  şi  manualul  de  pa^ 
storală  modernă  ar  fi  gata. 

Dar,  până  la  apariţia  acestei  lucrări,  preoţimea  noastră  are 
o  datorinţă:  să  cumpere  şi  să  citească  minunatele  meditaţii  şi 
înţeleptele  îndrumări  pastorale  din  cele  două  cărţi  despre  cari 
'Vorbim  şi  pe  cari  Ie  recomandăm  cu  toată  căldura. 

Prof.  N.  Colan. 

* 

Mila  şi  compătimirea  socială  in  literatură  —  de  Horia 
■Petra- Petr eseu. 

Dl  Horia  P.-Petrescu  este  unul  din  cei  mai  entuziaşti  pro- 
poveduitori  ai  culturii  şi  idealismului  în  ţara  noastră. 

Înzestrat  cu  o  excepţională  putere  de  muncă  şi  pasionat 
statornic  de  cugetare  superioară  şi  de  frumuseţe  etică,  D  sa  îşi 
întrupează  sufletul  cu  toate  visurile  Iui  de  perfecţiune,  în  marea 
■operă  de  cultură  naţională  pe  care  o  realizează  de  decenii 
«Astra*.  Colaboratorii,  cu  cari  se  simte  înfrăţit  printr’un  ideal 
comun  şi  printr’o  jertfetnicie  fără  strigăte  de  reclamă,  sunt  o 
garanţie  de  înalt  prestigiu  pentru  ceeace  numim  curent  o  iz¬ 
bândă  culturală  în  viaţa  noastră  românească. 

Buletinele  «Astrei»  —  botezate  astfel  dintr’un  prisos  de 
modestie  —  pătrund  de  duh  cultural  întreagă  viaţa  sufletească 
a  neamului  nostru. 

«Mila  şi  compătimirea  socială  în  literatură:*,  este  o  dovadă 
pentru  cele  afirmate  mai  sus.  Este  aceasta  conferenţă,  cu  ideile 
căreia  s’ar  putea  inchega  un  volum  destul  de  impunător  ca  di¬ 
mensiuni,  un  apel,  smuls  din  tot  ceeace  are  mai  cald  şi  mai 
curat  un  suflet  omenesc,  către  oameni  şi  către  conştiinţele  lor, 
de  a  nu  ucide  vmenia  din  lume  şi  de  a  nu  gratifica  animali¬ 
tatea  cu  apologii  superlative  şi  cu  omagii  academice. 

Vorbeşte  un  om  cult,  pentrucă  e  un  om  adevărat,  dom¬ 
nilor  oameni  pretinşi  cuiţi !  Nu  v’aţl  convins  încă  de  nulitatea 
tnorală  a  atâtor  trufii  cari  sunt  şi  un  autentic  certificat  de  spirit 
anticultural?...  Citiţi  cu  luare  aminte  această  broşură  şi  suntem 
siguri  că  vă  veţi  revizui  multe  erori  intelectuale  şi  vă  veţi  rec¬ 
tifica  multe  atitudini  morale. 

* 

Menschîng:  Das  Heîiige  im  Leben.  (J.  C.  B.  Mohr 

Tubingen). 

O  conferenţă  ţinută  cu  prilejul  celui  de  al  2-lea  congres 

de  muzică  bisericească,  ţinut  In  Berlin  la  29  Septemvrie  1925. 

Tratează  despre  «ideia  sfinţeniei»,  despre  «viaţa  lipsită  de 
sfinţenie»  şi  despre  «sfinţire».  Analizând  cunoscuta  lucrare  a 
ilui  Rudolph  Otto,  Das  Heilige,  ajunge  la  concluzia,  că  întreaga 

noastră  viaţă  trebue  să  fie  impregnată  de  solemnitatea  miste¬ 
rului  sfânt,  fără  care  toate  aspiraţiile  noastre  culturale  şi  so¬ 
ciale  rămân  sterile  şi  fără  ecou.  « Rutkker  tu  Qoit *  l  lată  idealul 
adevărat  al  vieţii  omeneşti  şi  al  tuturor  silinţelor  ei  de  per¬ 
fecţiune.  Prof.  Dr.  Or.  Cristescu. 


CRONICĂ. 

Congresul  Asociaţiei  clerului  „Andrei  Şaguna“.  înte¬ 
meiată  acum  şapte  ani,  Asociaţia  clerului  din  Metropolia  Ardea¬ 
lului  Işi  urmează  drumul  său  de'luptă  organizată  şi  ent1 ziastă 
pentru  fericirea  poporului  credincios  şi  pentru  sporirea  presti¬ 
giului  sf.  noastre  biserici. 

An  de  an  Asociaţia  îşi  ţine  congresele  sale,  In  care  pe  lângă 
-darea  de  seamă  despre  activitatea  desfăşurată  In  anul  din  urmă 
«e  mai  pune  câte  o  problemă  a  cărei  soluţionare  e  menită  să 
-dea  orientări  sănătoase  pentru  viaţa  preoţimii  şi  a  credincioşilor 
noştri. 

Problema  centrală  a  congresului  din  anul  acesta,  ţinut  la 
Timişoara  In  zilele  de  10  şi  11  Noemvrie  a.  c.,  a  fost  organi¬ 
zarea  tineretului  adult  în  «Soc.  Sf.  Oheorghe». 

Congresul  s’a  desfăşurat  în  cadre  deosebit  de  solemne. 
In  dimineaţa  zilei  de  10  Noemvrie,  la  ora  9  şi  30  s’a  slujit  sf. 
Liturgie  in  biserica  din  cartierul  Fabrică,  de  faţă  fiind  l.  P.  S. 
Mitropolit  Nicolae  şi  o  mare  mulţime  de  preoţi  şi  credincioşi. 
A  oficiat  I.  P.  C,  Sa  Arhim.  Poiicarp  Moruşca,  stareţul  sf.  Mă¬ 
năstiri  H.  Bodrog,  asistat  de  mai  mulţi  preoţi  din  toate  părţile 
mitropoliei  Ardealului. 

La  priceasnă  a  predicat  frumos,  mişcător,  părintele  M.  Şora 
din  Timişoara.  După  slujba  Invocării  Duhului  Sfânt  congre- 
siştii  au  trecut  în  sala  festivă  a  cercului  miJitar-ovil,  unde  s’au 
'-ţinut  toate  şedinţele  congresului. 

La  ora  1 1  *30  preşedintele  asociaţiei,  păr,  asesof  Or.  Oh. 
Ouhandu,  deschide  congresul  prinir’o  entuziastă  cuvântare,  în 
care  arată  importanţa  problemei  de  care  avea  să  se  ocupe  con¬ 
gresul.  Apoi  salută  pe  înalţii  oaspeţi  prezenţi,  intre  cari  amin¬ 
tim  pe  I.  P.  S.  Mitropolit  Nicolae,  l.  P.  C.  Arhim.  Poiicarp, 
stareţul  sf.  Mănăstiri  H.  Bodrog,  ca  reprezentant  al  P.  S.  Gri- 
gorie  al  Aradului,  dl  prefect  A.  Bogdan,  dl  general  Darvari, 
reprezentantul  armatei,  păr.  Dumitrescu  şi  Rădulescu,  reprezen¬ 
tanţii  soc.  clerului  «Ajutorul»  din  Bucureşti,  păr.  E  Grădinar, 
reprezentantul  primăriei,  dl  A.  Cosma,  fost  ministru  ş.  a. 

După  deschiderea  congresului  ia  cuvântul  /.  P.  S.  Mitro¬ 
polit  Nicolae  spunând: 

Prea  stimaţi  şi  prea  iubiţi  domni  şi  fraţii 

N’am  voit  şi  n’am  putut  să  lipsesc  nici  dela  acest  congres 
a!  Asociaţiei  clerului  «Andrei  Şaguna».  Eu  am  fost  aproape  de 
leagănul  acestei  asociaţii,  i-am  urmărit  cu  atenţiune  activitatea. 
Şi  mă  bucur,  de  roadele  acestei  activităţi;  vreau  să  rămân  in 
toată  vremea  lângă  preoţimea  sf.  noastre  biserici  ajutându-i  şi 
promovându-i  strădaniile  ej. 

Dar  am  venit  atras  şi  de  însemnata  problemă  a  educaţiei 
tinerimii  roastre.  care  formează  miezul  acestui  congres.  Impor¬ 
tanţa  acestei  probleme  este  atât  de  covârşitoare,  Încât  ea  trebue 
să  capteze  atenţiunea  tuturor  factorilor  vieţii  noastre  obşteşti. 
Cu  atât  mai  mult  se  impune'  ea  preoţimii  şi  bisericii  noastre. 
Viitorul  bisericii  şi  al  neamului  este  în  funcţie  de  măsura  îr> 
care  sufletul  tineretului  nostru  va  fi  câştigat  pentru  Hristos. 
Numai  crescând  tineretul  nostru  în  duhul  evangheliei  lui  Hristos, 
vom  zidi  pe  peatră  sufletul  neamului  nostru.  Noi  nu  vrem  să 
zidim  pe  nisip,  căci  reeace  se  zideşte  pe  nisip,  se  spală  de  ploi 
şi  se  surpă  de  vânturi... 

Zidirea  neamului  nostru  trebue  să  înceapă  dela  creşterea 
a  celorce  mâne  vor  avea  să  ia  asupra  lor  sarcinile  şi  nădejdile 
noastre:  dela  creşterea  tinerimii  roastre. 

Asociaţia  nu-şi  putea  alege  o  problemă  mai  actuală  şi  mar 
importantă  pentru  congresul  său  din  anul  acesta. 

Prin  idealismul  ei  Evanghelia  stă  mai  aproape  de  sufletul 
neprihănit  ai  tineretului.  De  aceea  a  şi  spus  Mântuitorul  dum- 
nezeieştiie  cuvinte:  «de  nu  veţi  fi  ca  pruncii,  nu  veţi  întră  în 
împărăţia  lui  Dumnezeu». 

Adevărat  că  educaţia  nu  este  de  Ioc  uşor  de  realizat.  Dar 
preotul  nu  trebue  să^şi  peardă  nădejdea  şi  încrederea  în  aju¬ 
torul  Celui  ce  s'a  jertfit  pentru  noi  toţi.  Legătura  cu  Hristos 
trebue  să  fie  izvorul  nesecat  al  entuziasmului  şi  râvnei  pasto¬ 
rale.  Conştiinţa  misiunii  superioare  nici  odată  nu  trebue  să 
slăbească:  Noi  nu  suntem  trimişii  pământului  şi-ai  lumii  acesteia,., 
ci  ai  împăratului  care  a  biruit  lumea !  Cu  ajutorul  Lui  şi  adum¬ 
briţi  de  harul  care  se  coboară  de  sus,  suntem  chemaţi  să  ducem 
la  izbândă  steagul  Crucii. 

Cel  ce-şi  are  sufletul  Îndreptat  către  Hristos  va  avea  tot¬ 
deauna  înţelegerea  de  lipsă  pentru  nevoile  şi  necazurile  ome¬ 
neşti  şi  va  lupta  cu  toate  puterile  pentru  lecuirea  lor. 

Iubiţilor  mei,  Eu  am  mai  spus-o:  Daţi-vă  credinţei  Voastre 
probleme  mari  de  rezolvit:  problemele  de  conştiinţă,  probleme 
de-ale  mântuirii  sufletelor.  Noi  trebue  să  fim  veşnic  conştienţi 
că  reprezentăm  cele  mai  superioare  interese  ale  neamului  şi  să 
căutăm  a  fi  la  înălţimea  postulatelor  acestora. 

Drept  să  spun,  eu  nu  mă  simt  de  loc  străin  de  achiziţiile 
civilizaţiei  şi  ale  ştiinţei  moderne.  Mă  simt  în  rând  cu  cel  mat 


avansat  reprezentant  ai  ştiinţii.  Dar  numai  cu  sufletul  în  ne¬ 
curmată  legătură  cu  cele  sfinte  mă  folosesc  de  ştiinţă,  căci  numai 
credinţa  poate  da  rodnicia  adevsrată,  neperitoare  ştiinţei.  Noi 
suntem  slujitori  ai  altarului  lui  Hristos  şi  luminători  ai  poporului. 
Numai  prm  îngemănarea  acestor  două  lucrări  vom  zidi  cu  ade¬ 
vărat  la  împărăţia  iui  Dumnezeu. 

Noi  prăznuim,  iubiţii  mei,  şi  împlinirea  a  unsprezece  vea¬ 
curi  dela  trecerea  ia  veşnicie  a  sfântului  Teodor  Studitul.  E  ui 
moment  peste  care  nu  trebue  să  trecem  uşor.  Pentrucâ  viaţa 
acestui  sfânt  este  cel  mai  strălucit  simbol  a!  triumfului  sufle¬ 
tului  asupra  materiei.  ,  al  libertăţii  bisericii  faţă  de  lume  î 

Eu  nu  mi  văd  biserica  ameninţată  nici  de  stat,  nici  de 
relele  sociale,  sau  de  altă  natură.  Pentrucă  libertatea  bisericii 
trebue  să  fie  garantată  de  sufletul  slujitorilor  ei.  Eroizmul  lor 
va  înfrânge  toate  greutăţile-  împrejurărilor,  pentrucă  ei  luptă  in 
numele  Cefuice  a  zis:  «îndrăzniţi,  Eu  am  biruit  lumea I» 

Conştientă  de  marea  răspundere  pe  care  o  are,  preoţimea 
va  .trebui  să  slujească  veşnic  cu  cel  mai  mare  devotament  — 
lui  Dumnezeu  şi  neamului. 

Cu  aceste  gânduri  am  venit  la  acest  congres.  Impărtă- 
şindu-vă  arhiereştiie  mele  binecuvântări  rog  pe  bunul  Dum¬ 
nezeu  să  vă  stea  într’ajutor,  ca  să  puteţi  deslega  fericit  pro¬ 
blemele  ce  vă  stau  înainte». 

* 

Cuvântarea  1.  P.  S.  Mitropolit  a  făcut  o  adâncă  impresie 
asupra  celor  de  faţă,  cari  au  ovaţionat  de  repeţiteori  şi  înde¬ 
lung  pe  In  altul  ierarh  şi  înţelept  îndrumător  al  preoţimii 
noastre. 

Vorbeşte  apoi  di  prefect  judeţean  A.  Bogdan,  salutând 
congresul  în  cuvinte  entuziaste.  Dsa  face  declaraţia  că  nu  se 
va  odihni,  până  când  in  ultimul  cătun  al  judeţului  nu  se  va  ri¬ 
dica  locaş  sfânt  de  închinare  ortodoxa.  La  aceasta  l.  P,  S,  Sa 
Mitropolitul  Nicolae  declară,  în  aplauzele  entuziaste  ale  întregii 
săli,  că  nici  e!  nu  se  va  odihni,  până  când  aceste  altare  nu  se 
vor  încălzi  ia  lumina  şi  căldura  unei  episcopii  de  Timişoara. 

Au  mai  vorbit  păr.  E  Grădinar ,  în  numele  primăriei,  Ge¬ 
neral  Darvarl,  în  numele  armatei,  1.  P.  C.  Sa  Arhimandritul 
Poiitarp  Moruşta,  în  numele  P.  S.  Episcop  Origorie  al  Ara¬ 
dului,  păr.  Dumltre%cu  —  Bucureşti,  In  numele  societăţii  cle¬ 
rului  «Ajutorul»,  I.  Petrovici ,  inspector  şcolar  regional,  A. 
Cosma,  fost  ministru,  —  având  cu  toţii  cuvinte  înţelepte  şi 
pline  de  avânt  despre  chemarea  preoţimii,  despre  educaţia  ti¬ 
neretului  şi  rostul  superior  al  instituţiei  sacre,  care  ne-a  cre¬ 
scut  până  acuma  şi  e  chemată  să  ne  povăţuiască  şi  în  viitor. 

Prezidentul  Asociaţiei  Dr.  Ciuhandu  le  mulţumeşte  tu¬ 
turor  pentru  cinstea  prezenţei'  şi  a  concursului. 

Din  congres  se  trimit  apoi  telegrame  omagiale  M.  Sale 
Regelui  şi  dini  V,  Ooldlş,  ministrul  cultelor. 

Şedinţa  Ii. 

După  ameazi  la  ora  5  şi  6  a  urmat  desfăşurarea  următo¬ 
rului  program,  executat  frumos,  demn  —  şi  în  săli  arhipline : 

La  ora  5  d.  m.  în  sala  mare  a  Casinoului  militar: 

1.  Corul  cercului  religios  «Sf.  Ecaterina»  deia  liceul  de 
fete  «Carmen  Sylva» :  Psalm  104  de  Vorobchievxi. 

2  Corul  şcoalei  normale:  <!n  Casa  Tatălui  Meu»  de 
Bortnianschi. 

3.  Corul  ucenicilor  «Ceriurile  spun,  şi  Heruvicub. 

4.  Conferenta  păr.  protopop  Dr.  Şt,  Ciorotan,  despre 
«Rolul  Societăţii  Sf;  Gheorghe». 

5.  Corul  şcoalei  normale:  «Trăiască  România  Mare»,  de 

Ivela. 

La  ora  5  d.  m.  conferenta  de  acelaş  sens  a  păr,  Florea 
Codrean,  la  Căminul  comunal  Nr.  1  pentru  ucenici  (în  cetate) 
unde  se  constitue  Societatea  «Sf.  Gheorghe». 

Tot  la  ora  5  d.  a.  conferenţa  de  acelaş  fel  a  pâr.  David 
Voniga.  la  căminul  comunal  Nr.  2  pentru  ucenici  din  Timi¬ 
şoara  Fabrică. 

La  ora  5  d.  m.  conferenta  părintelui  Gheorghe  Maior, 
prof.  la  şcoala  normală  «A  Şaguna». 

La  ora  6  d.  m.  conferenţa  păr.  Arhim.  Policarp  Moruşca, 
stareţul  sf.  Mănăstiri  H.  Bodrog,  despre  îndrumarea  hnerimii 
noastre. 

Seara  ia  ora  9  a  fost  serviciu  de  priveghiere  (denie)  la 
biserica  din  cartierul  Fabrică,  întru  amintirea  sf  Teodor  Stu- 
ditul.  Cuvântul  comemorativ  1-a  rostit  părintele  Dr.  Ciuhandu, 
prezidentul  Asociaţiei. 

A  doua  zi. 

La  ora  7l/e  sf.  Liturghie  în  sobor,  după  care  ia  10  s’a 
deschis  a  treia  şedinţă  a  congresului  sub  prezidenţia  1.  P.  C. 
Arhim.  Policarp  Moruşca  (prezid.  asociaţiei  fiin  1  nevoit  să  lip¬ 
sească  dela  această  şedinţă).  înainte  de  a  se  îritia  în  ordinea 
de  zi,  i  se  dă  cuvântul  dlui  general  Jiteanu,  un  ostaş  devotat 
al  ţării  şi  a  lui  Hristos,  D-sa  remarcă  imoralitatea  veacului  no¬ 
stru,  în  care  generaţia  ţării  e  roaba  tuturor  ispitelor,  şi  cheamă 
preoţimea,  ca  împreună  cu  mirenii  devotaţi  să  ducă  eroic  lupta 
pentru  salvarea  tineretului  —  nădejdea  neamului  nostru.  Sin 
cera  şi  înţeleaptă  chemare  a  generalului  apostol  a  fost  primită 
cu  binemeritatele  ovaţii  ale  congresiştilor. 

La  ordinea  zilei:  problema  organizării  tineretului.  Ra¬ 
portor  păr.  prof.  C.  Turicu.  La  discuţii  iau  parte  părintele 
Georgescu,  general  Jiteanu,  părintele  Dr.  N.  Stinghe,  păr.  Criş- 
mariu,  păr.  Caragea,  păr.  prof.  Bulacu,  păr.  Rusan,  A.  Popo- 

viei,  dir  şcoalei  norm,,  Timişoara.  Congresul  primeşte  cu  mul¬ 
ţumire  referatul  şi  propunerile  păr.  Turicu. 

In  continuare  di  prof.  /V.  Colan,  secretar  generat  al  Aso¬ 
ciaţiei,  rezumă  raportul  general  al  Comitetului  central,  pe  care 
congresul  li  ia  cu  aprobare  la  cunoştinţă  —  inclusiv  propune¬ 
rile,  dintre  care  amintim  următoarele: 

1.  Congresul  proclamă  de  membri  onorari  pe  P.  S.  Ar¬ 
hiereu  A  Magier  de  Oradea-Mire  şi  pe  I.  P.  C.  Arhim.  Poli- 
carp  Moruşca,  pentru  meritele  ce  şi-le-au  câştigat  ca  slujitori 
devotaţi  ai  Asociaţiei  şi  ai  bisericii. 

2.  Asociaţia  va  publica  concurs  de  premiu  pentru  cea 
mai  bună  lucrare  cuprinzând  toate  agendele  împreunate  cu 
serviciul  de  paroh  şi  protopop. 

3.  Comitetul  central  va  publica  la  fiecare  sfârşit  de  an  o 
listă  a  celor  mai  bune  cărţi  apărute  în  anul  respectiv  —  din 
domeniul  teologiei  şi  al  literaturii  religioase-cuituraie. 

4.  Congresul  protestează  împotriva  încheierii  Concorda¬ 
tului  între  statul  român  şi  Vatican. 

5.  Congresul  cere  guvernului  să  dea  atenţia  cuvenită  stu¬ 
diului  religiunii  in  şcoalele  secundare  şi  să  nu  reducă  orele  Ia 
mai  puţin  de  2  de  fiecare  clasă. 

Părintele  Oolumba,  ca  raportor,  citeşte,  iar  congresul  ia 
cu  aprobare  la  cunoştinţă,  raportul  cassei  pe  anul  trecut. 

Programul  fiind  epuizat,  preşedintele  păr.  Arhim.  Policarp, 
mulţumeşte  tuturor  acelora,  cari  într’un  fel  sau  într’aitul  au  lu¬ 
crat  la  reuşita  acestui  congres  menit  să  promoveze  opera  de 
educaţie  sănătoasă  a  tineretului  nostrlQ, 

* 

Sf.  Sinod  şi  inv&ţământul  religios.  O  comisiune  alcă¬ 
tuită  din  1,  P.  S.  Sa  mitropolitul  Nicotae  al  Ardealului,  PP,  SS. 
LL  episcopul  Lucian  al  Romanului  şi  arhiereul-vicar  episco- 
pesc  Andrei  dela  Oradea,  a  depus  în  şedinţa  Sf.  Sinod  din  19 
Nov.  următorul  referat  în  privinţa  învăţământului  religios  în  şcoa¬ 
lele  secundare:  * 

Religia  a  fost  şi  este  în  istoria  popoarelor  factorul  tuturor 
preocupărilor  de  ordin  sufletesc;  de  «ceea  şcoala  a  inţeies  din 
cele  mai  vechi  limpuri  să  şi  completeze  programa  de  învăţă¬ 
mânt  cu  rei'gis,  care  imeresează  în  măsura  cea  mai  mare  viaţa 
obştească.  Piedestalul  pe  care  a  fost  ridicat  cu  timpul  învăţă¬ 
mântul  reiigios  in  cadrul  învăţământului  obligator  de  stat,  e 
dovada  importanţei  pe  care  toţi  îndrumătorii  de  şcoală  au  recu¬ 
noscut-o  religiei. 

Religia  nu  poate  lipsi  dintre  cunoştinţele  generale  ce  se 
predau  în  şcoală  cu  scopul  de  a  da  o  concepţie  de  viaţă  viito¬ 
rilor  cetăţeni,  pentrucă  nici  o  ştiinţă  nu  poate  inocula  viitorului 
cetăţean:  simţul  de  datorie,  jertfirea  de  sine  şi  virtutea  iubirii 

aproapelui  —  fără  de  care  o  societate  nu  poate  exista  —  în 
măsura  în  care  o  face  religia,  care  nefiind  supusă  fluctuaţiu* 
nilor  omeneşti  are  caracterul  dumnezeesc  ai  veşniciei.  Religia 
nu  ascute  numai  inteligenta,  ci  activează  sentimentul  şi  voinţa, 
făurind  caractere  cu  facultăţi  sufleteşti  armonice. 

Religia  creştină  în  special,  e  cea  mai  sublimă  filosofie  apli¬ 
cată  la  viaţă.  Învăţământul  religiei  creştine  îmbină  instrucţiunea 
cu  educaţia,  având  ca  pildă  neîntrecută  pe  dumnezeescul  edu¬ 
cator:  Hristos.  De  aceea  toţi  pedagogii  reformatori  cari  au 
recunoscut  că  şcoala  pe  lângă  instrucţiune  e  datoare  să  facă 
educaţie,  au  admis  religia  ca  cel  mai  operant  factor  educator. 

Biserica  creştină  are  datoria,  impusă  de  dumnezeescul  ei 
întemeietor,  de  a  învăţa  pe  credincioşii  săi  adevărul  divin,  dela 
leagăn  până  ia  mormânt.  In  timpul  vieţii  omeneşti  intră  şi  co¬ 
pilăria,  timpul  cel  mai  piiincios  pentru  îndrumarea  vieţii.  Tine¬ 
retul  şcolar  nu  poate  fi  sustras  fără  mari  perderi  morale  dela 
învăţământul  religios  sistematic  organizat,  precum  se  preda  azi 
în  şcolile  secundare. 

învăţământul  religios  îşi  are  şi  el  trecutul  său,  în  decursul 
căruia  s’au  cristalizat  anumite  metode  de  predare,  un  program 
de  învăţământ,  ţinând  seamă  de  preceptele  generale  pedago¬ 
gice  şi  psihologice  sie  tineretului.  Reducerea  actualelor  ore  de 
religie  face  imposibiiă  predarea  sistemaiică  a  tuturor  cunoştin¬ 
ţelor  ce  formează  complexul  învăţământului  religios,  iar  supri¬ 
marea  orelor  de  religie  în  cursul  superior  de  liceu  înseamnă 
a  nu  ţinea  seamă  de  evoluţia  tinerească  a  tineretului  şi  a-i  lăsa 
fără  răspuns  lămuritor,  tocmai  în  epoca  aceea  când  sufletul  său 
începe  a  fi  preocupat  de  rostui  său  în  lume  şi  raportul  său  cu 
lumea  şi  Creatorul  ei. 

Ca  orice  reformă,  aşa  şi  reforma  învăţământului  secundar 
proectată  de  ancheta  ministerului  instrucţiunii,  trebue  să  aibă 
în  vedere  individualitatea  poporului  căruia  i  se  adresează  pre¬ 
cum  şi  necesităţile  sociale  ale  epocii.  Ori  reforma  proectată, 
cu  reducerea  respectivă  şi  suprimarea  învăţământului  religios 
din  şcolile  secundare,  nu  corespunde  nici  caracterului  adânc 
religios  al  poporului  românesc,  nici  necesităţii  sociale  de  a 
asana  cu  toate  mijloacele  operante  criza  morală  din  epoca 
noastră. 

Din  toate  aceste  consideraţiunî  Sf.  Sinod  consideră  reforma 
proiectată  relativ  la  reducerea  orelor  de  religie  în  învăţământul 
secundar  ca  o  ştirbire  a  drepturilor  câştigate  ale  bisericii  în  în¬ 
văţământul  de  stat  şi  ca  o  primejduire  a  educaţiei  creştineşti 
a  viitorilor  cetăţeni,  şi  va  lupta  cu  toate  armele  legale  împo¬ 
triva  înfăptuirii  acelei  reforme. 

In  consecinţă,  Sf.  Sinod  roagă  pe  ăl  ministru  al  instruiţi * 
unii,  ca  la  redactarea  definitivă  a  profetului  de  lege  pentru  reforma 
învăţământului  religios,  să  aibă  in  vedere  motivele  invocate  mai 

sus,  menţinând,  in  programa  învăţământului  secundar  câte  două 
ore  pe  săptămână  in  fiecare  clasă ,  pentru  studiul  religianit,  Iar 
între  materiile  de  învăţământ,  religiei  să  i  se  dea  locul  de 
frunte. 

Mai  departe,  să  se  asigure  bisericii  drepturile  de  până 
aci  în  privinţa  pregătirii  şi  numirii  profesorilor  de  religie,  pre¬ 
cum  şi  asupra  aprobării  manualelor  de  religie  şi  a  programei 
pentru  învăţământul  religios. 


NOTE  şi  INFORMAŢII. 

Ultimul  mesagiu  regal  pentru  deschiderea  corpurilor  le¬ 
giuitoare  anunţă  între  alte  proiecte  de  legi  şi  proiectul  de  lege 
referitor  la  regimul  cultelor  minoritare  din  România.  Este  şi 
timpul  să  se  legifereze  în  sfârşit  acest  regim  menit  să  aplice 
corectivul  necesar  unei  situaţii  nedrepte,  moştenite  dela  stăpâ- 
nitorii  străini  de  ieri.  La  timpul  său  noi  ne-ara  spu«  cuvântul 
cu  privire  la  problema  regimului  cultelor  minoritare.  N'avem 
nimic  nici  de  retractat,  nici  de  adăogat.  Subliniem  doar  din 
nou  nădejdea  că  cei  chemaţi  să  soluţioneze  această  problemă, 
o  vor  soluţiona  în  duhul  unei  dreptăţi  care  să  fie  a  tuturora 
şi  nu  numai  a  ceiorce,  obicinuiţi  cu  «privilegiile  istorice»  trag 
semnul  egalităţii  între  privilegiu  şi  drept. 

* 

In  legătură  cu  noua  reformă  a  învăţământului  secundar. 
Părintele  Petre  Chiricuţă  publică  două  foiletoane  în  ziarul  «Cu¬ 
vântul».  Sf.  Sa  se  osteneşte  să  arete  că  di  ministru  Petrovici 
este  «deplin  legitimat  s’aştepte  defa  mai  multă,  chiar  escesiv 
de  multă  filosofie  în  şcoli  --  şi  mc,i  mnltă  înţelepciune  în  vtoţâ». 
Suntem  de  acord  în  această  privinţă  şi  cu  rit  ministru  şi  cu 
părintele  Chiricuţă.  Dar  când  prin  noul  proiect  de  lege  se  în¬ 
cearcă  izgonirea  religiei  din  învăţământul  secundar,  tiu  mai 
suntem  de  acord  nici  cu  di  Ministru,  nici  cu  părintele  Chiricuţă. 

Părintele  Chiricuţă  are  câteva  argumente,  cari  cuceresc 
în  aparenţă:  «Religia  nu  poate  fi  obiect  de  învăţământ  în  şcoli», 
pentrucă  religia  se  trăeşte,  nu  se  învaţă.  Iu  principiu  —  foarte 
adevărat.  Numai  cât,  oricât  în  felul  de  purtare  al  cuiva  ele^ 
rrentul  hotărâtor  ar  fi  simţul  omeniei,  totuşi  nimeni  nu  s’a  gândit 
să  izgonească  din  şcoli  disciplinele  filosofice.  Religia  se  adre¬ 
sează  omului  întreg,  deci  şi  funcţiunii  intelectuale  Ea  se 
şi  învaţă,  cel  puţin  în  parte.  Religia  «învăţată»  dela  un  catehet  în¬ 
ţelept  —  cu  «mintea  lui  Hristos»  —  şi  iubitor  până  la  jertfel- 
nicie,  va  produce,  dacă  nu  sfinţi  —  cei  puţin  oameni  de  omenie. 
Câtă  vreme  lipsa  oricărui  îndrumător  reiigios  în  şcoală  nu  poate 
avea  alt  rezultat  decât  captarea  integrală  a  sufletelor  copiilor 

din  partea  celorlalţi  îndrumători,  cari  pregătesc  pe  elevi  prea 
mult  numai  pentru  «viaţa  aceasta». 

Părintele  Chiricuţă  nu  este  mulţumit  cu  «profesorii  de  re¬ 
ligie»  pe  care-i  avem.  Mărturisim  sincer  că  nici  noi  nu  suntem 
pe  deplin  mulţumiţi.  Dar  noi  nu  suntem  mulţumiţi  nici  cu 
ceialaiţi  profesori  Şi  cu  toate  acestea  nici  prin  gând  nu  ne 
trece  să  cerem  izgonirea  din  şcoli  a  celorlalte  materii  de  învă¬ 
ţământ  şi  păstrarea  exclusivă  a...  gimnasticei,  care  «se  face», 
nu  se  învaţă. 

Părintele  Chiricuţă  cere  deci,  ca  «cei  direct  lezaţi,  preoţii- 
profesori  de  religie»  să  plece  dela  catedră  ia  parohie  şi  să 
convertească,  prin  predici ;  ca  şi  când  locul  de  unde  se  predică 
ar  fi  factorul  hotărâtor  în  convertire.  Dar  o  lecţie  de  religie 
în  şcoală  nu  poate  fi  şi  ea  o  predică  de  convertire?  Cu  ade- 
văra,  ea  irebue  să  fie. 

lată  pentruce.  noi  nu  cerem  «iegiferarea  exodului .  celor 
mai  buni  preoţi»  din  parohie,  dar  mai  ales  nu  putem  îngădui 
izgonirea  Evangheliei  din  şcoli. 

Cât  despre  postulatul:  «preoţi,  înapoi  la  parohie!»  —  Încă 
odată:  noi  credem  că  «parohia»  este  acolo,  unde  este  preotul. 

încercarea  de  a  scoate  pe  Hristos  din  şcoalele  secundare 
nu  poate  trece  decât  ca  dovada  unui  fals  «europenism  înaintat» 
(ca  să  nu-i  zicem  altfel)  şi  cei  «lezaţi»  prin  această  încercare 
nu  sunt  numai  profesorii  de  religie  (pe  cari  noi  nu-i  consi¬ 
derăm  fugiţi  dela  parohie,  ci  trecuţi  la  altă  parohie),  ci  este 
lezată  Biserica  şi  neamul,  care  n’a  trăit  nici  până  acum  şi  nu 
va  trăi  nici  de-aci  înainte  numai  prin  gimnastică,  ci  mai  ales 
prin  mângâierea  şi  buna  povaţă  a  Evangheliei,  împărtăşită  de 
slujitorii  Bisericii  strămoşeşti  de  pretutindeni. 

* 

Revista  «Biserica  ortodoxă  română»  anunţă,  că  Părintele 
Arhimandrit  1.  Scriban  a  pus  sub  tipar  Comentariul  Evanghe¬ 
liilor,  la  care  lucrează  de  multă  vreme.  Acest  comentariu  va 
ii  de  mai  multe  volume,  cari  vor  apărea  pe  rând.  Acum  e 
vorba  de  apariţia  primului  volum,  care  va  cuprinde  explicarea 
Evangheliilor  până  ia  ieşirea  Mântuitorului  la  propoveduire.  E 
o  veste  îmbucurătoare  pentru  studenţimea  teologică  şi  pentru 
preoţimea  noastră  îndeosebi,  care  de  multă  vreme  aşteaptă  o 
asemenea  lucrare  menită  să-i  îmbie  un  sprijin  efectiv  în  opera 
de  propoveduire  a  Evangheliei,  pe  care  e  chemată  s’o  îm¬ 
plinească. 

* 

in  cadrele  unor  frumoase  solemnităţi  P.  S  Episcop  iacov 
al  Huşilor  şi-a  sărbătorit  jubileu!  aior  70  de  ani  împliniţi  (dintre 
cari  46  de  preoţie)  in  slujba  Domnului. 

Dumnezeu  să-l  ţmă  in  sănătate  şi  întru  zile  îndelungate, 
«drept  îndreptând  cuvântul  adevărului!» 

* 


In  ziua  de  8  Noemvrie  a.  c.  s’a  inaugurat  solemn  noua 
Facultate  de  teologie  «Petru  Movilă»  din  Chişinău.  Basarabia 
şi-a  căpătat  cea  dintâi  şcoală  academică.  Şi  e  bine  că  s’a  în- 
cesut  cu  un  înalt  aşezământ  de  cultură  religioasă.  Pentru  cel 
obicinuit  să  citească  în  actele  provedinţei,  inaugurarea  Fa¬ 
cultăţii  din  Chişinău  are  şi  o  semnificaţie  simbolică:  Basarabia 
îşi  zideşte  cultura  pe  temeliile  credinţii,  şi  toate  porţile  iadului 
de  peste  Nistru  nu  o  vor  sfărâma. 

* 

Comisiunea  pentru  repartizarea  fondului  despăgubirilor  de 
războiu,  a  hotărât  ca  fondul  de  27.500,000  Lei  destinat  Ardea¬ 
lului  şi  Banatului  să  fie  distribuit  în  modul  următor: 

Băile  Herculane  500,000  Lei.  Bisericii  Române  unite  din 
Cluj  500,000  Lei.  Liceului  Român  unit  de  băieţi  din  Blaj 
LOOOOOO  Lei.  Liceului  Român  or',  de  băieţi  «Andreiu  Şaguna» 
1.000  000  Lei.  Clinicilor  de  pe  lângă  Universitatea  din  Cluj 
2000,000  Lei.  Spitalului  ep  demic  al  oraşului  Cluj'  1.000,000  Lei. 
Prefecturei  jud.  Cluj  pentru  restaurarea  biseiicilor  diu  judeţ 
500,000  Lei.  Jud.  Braşov  pentru  restaurarea  mobiliarului  şcoa- 
lelor  primare  din  judeţ  800,000  Lei.  Parohiei  Bisericii  unite 
din  Sebeş,  jud.  Alba  50  000  Lei.  Prefecturii  jud.  Sătmar  pentru 
bisericile  din  judeţ  500,000  Lei.  Bisericii  Române  uniie  din 
Sătmar  200,000  Lei,  Episcopiei  Lugojului  600,000  Lei. 

Comisiunea  acestor  despăgubiri  nu  se  sfieşte  să  afişeze 
aceste  sume  ca  un  act  de  dreptate  şi  generositate  faţă  de  Ar¬ 
deal.  Orice  om  cu  bun  simţ  trebue  să  se  revolte  în  faţa  ace¬ 
stui  act  de  crudă  nesocotire  şi  de  bruscare  a  opiniei  publice 
din  acest  Ardeal.  O  scurtă  ochire  peste  sumele  de  mai  sus, 
mărturiseşte  clar  şi  limpede  învârteala  săvârşită  în  jurul  sumelor 
destinate  pentru  despăgubiri.  S’au  votat  anume  pentru  biserica 
unită  din  Ardeai  şi  în  special  pentru  teritoriile  cari  au  suferit 
foarte  puţin,  ba  unele  nimic  în  războiu,  suma  de  3  milioane 
350  mii  Lei.  Pentru  instituţiile  de  stat  3  milioane  500  mii  Lei, 
pentru  şcoalele  din  Braşov  şi  jud.  1  milion  800  mii  Lei,  Iar 
pentru  biserica  ortodoxă  nici  un  ban,  zi  absolut  nici  un  ban. 
Ca  şi  când  bisericile  unite  din  Sătmar,  Cluj,  Sebeş,  Lugoj,  pe 
unde  n’a  trecut  furia  războiului  ar  fi  fost  cele  mai  nenorocite 
din  Ardeal,  iar  bisericile  din  judeţele  mărginaşe  Ciuc,  Trei- 
scaune,  Murăş,  Braşov,  Făgăraş  etc.  ar  fi  trăit  în  «dolce  farniente» 
în  viforul  războiului.  O  astfel  de  sfidare  a  dreptăţii  şi  bunului 
simţ  faţă  de  biserica  noastră  n’am  fi  putut-o  presupune  nici 
din  partea  celor  mai  mari  duşmani  ai  noştri.  Sperăm  că  se 
vor  afla  deputaţi  în  parlament,  cari  să  ceară  socoteală  comisiei 
pentru  aceasta  şi  să  o  înfiereze  dupăcum  se  cuvine. 

(*  Renaşterea*). 

